Θέλετε να χάσετε κιλά; Και ποιος δεν θέλει; (3)\nΘέλετε να χάσετε κιλά; Και ποιος δεν θέλει; (2)\n1,5-2 gr/kg άλιπης μάζας, μέσες-άκρες.\nΚαι κάτι παραπάνω δεν θα πειράξει.\nΚαι κάτι λιγότερο δεν θα πειράξει αλλά θα δυσκολευτείτε περισσότερο.\nΜετά κάντε ότι θέλετε!\nΘέλετε περισσότερους υδατάνθρακες;; Go on!\nΘέλετε περισσότερα λίπη; Be my guest!\nAπλά να θυμάστε ότι η ψυχολογία παίζει τεράστιο ρόλο και ότι η έλλειψη υδατανθράκων μπορεί να φέρει κατάθλιψη,έλλειψη ενέργειας,κακό ύπνο και ορισμένες φορές σοβαρά νεύρα.\nΑλλά βέβαια δεν αντιδρούν όλοι με τον ίδιο τρόπο.\nΕπίσης να θυμάστε ότι οι υδατάνθρακες είναι η προτιμητέα μορφή ενέργειας του οργανισμού - ειδικά για όλους εμάς που γυμναζόμαστε με ένταση - και βέβαια είναι η κύρια πηγή φυτοχημικών και πολύτιμων μικροθρεπτικών στοιχείων.\nΑλήθεια: Πρέπει να τρώμε καθαρά!\nΔηλαδή μακριά από junk. Tα junk μας κάνουν να τρώμε περισσότερο και να χαλάμε το σώμα μας και κυρίως την υγεία μας.\nΞεχάστε το " if it fits your macros".\nΕίναι κάτι που ξεκίνησε με καλές προθέσεις αλλά απέτυχε γιατί πάντα η συμπεριφορά των ανθρώπων είναι υπερβολική αν τους αφήσεις λάσκα.\nΑλλά δεν πάτε και στα άκρα!\nΑν το 85% της διατροφής σας είναι καθαρό, έχετε περιθώριο και για κάποιες γεύσεις που θα σας κρατήσουν στη λογική σας και δεν θα θέλετε να σκοτώσετε άνθρωπο.\nΕννοείται βέβαια ότι δεν θα κάνετε σαν την Γκρέτελ και τον Χάνσελ μπροστά στο σπιτάκι της μάγισσας...\nMπορείτε να πάρετε μια πολυβιταμίνη αν κρίνετε ότι δεν τρώτε σωστά. Καλό θα κάνει.\nΤο μουρουνέλαιο είναι απαραίτητο αν δεν τρώτε λιπαρά ψάρια.\nΑν τρώτε περίπου 500-750gr λιπαρών ψαριών την εβδομάδα δεν χρειάζεστε συμπλήρωμα.\n- πάμε πρώτα για ένα λογικό και ανεκτό θερμιδικό έλλειμμα.\n- κανονίζουμε τα της πρωτεΐνης μας.\n- τα βάρη είναι ότι σημαντικότερο από πλευράς άσκησης εφόσον μας ενδιαφέρει η σωματική σύνθεση - δηλαδή το ποσοστό λίπους.\n- ο τρόπος ζωής είναι σημαντικός γιατί αθλούμαστε μισή ώρα τη μέρα αλλά ή μέρα έχει άλλες 23,5 ώρες.\nΈνας ενεργητικός τρόπος ζωής με αρκετή κίνηση βοηθάει τα μέγιστα.\n- τελευταία έρχεται η αερόβια,όχι ότι είναι κακό πράγμα αλλά τα άλλα είναι καλύτερα. Τόσο απλά!\nΈχετε υπόψη επίσης ότι:\n- τα συχνά γεύματα δεν επιταχύνουν τον μεταβολισμό οπότε κάντε ότι βολεύει καλύτερα το lifestyle σας.\nΕίτε 3 γεύματα,είτε 6 γεύματα το ίδιο και το αυτό!\nΑν πάλι γουστάρετε διαλειμματική / διαλείπουσα νηστεία,δεν υπάρχει κάτι καλύτερο,το προσυπογράφω.\n- γενικά δεν υπάρχει θέμα αργού μεταβολισμού που είναι η πιο βολική δικαιολογία. Ψαχτείτε αλλιώς.\n- δεν έχει μεγάλη σημασία τι ώρες τρώτε και αν τρώτε το βράδυ.\nΑυτά είναι να 'χαμε να λέγαμε!\n- μπορεί να νιώθετε κάποιες ώρες πεινασμένοι: join the club!\n- το σωστό πρωινό για να αρχίσει καλά ή μέρα είναι ένας τεράστιος μύθος.\nΑν πεινάτε το πρωί,φάτε! Αν όχι δεν υπάρχει κανένα πρόβλημα!\n- οι υπερβολές πληρώνονται πάντα!\n- οι υγρές θερμίδες καταποντίζουν τις καλύτερες προσπάθειες.\n- οι ίνες σε κάνουν να νιώθεις γεμάτος και καθυστερούν την πέψη.\nΚαλή επιτυχία στις προσπάθειες σας!\nPosted by christos at 19:53 5 comments:\nLabels: χάστε κιλά\nΘέλετε να χάσετε κιλά; Και ποιος δεν θέλει; (1)\nNα πούμε μια μεγάλη αλήθεια;\nΌλες οι διατροφές δουλεύουν είτε τις λένε paleo,διαλειμματική νηστεία,κετογονική κλπ.\nΚαι δουλεύουν γιατί θέτουν περιορισμούς. Άπασαι!\nΗ διαλειμματική / διαλείπουσα νηστεία - που εφαρμόζω και προσωπικά - σου λέει:\nΦάε κύριε ότι θες - εννοείται στα πλαίσια που έχουμε θέσει τόσα χρόνια στο blog αυτό - αλλά φάτα μέσα σε ένα οκτάωρο.\nEυνοϊκό ορμονικό περιβάλλον και η πεποίθηση ότι μέσα σε ένα 8ωρο δεν θα σαβουρώσεις τα του 24ωρου- εδώ μπορεί κανείς να πέσει δραματικά έξω...\nΗ paleo τι λέει;\nΦάε χωρίς να μετράς θερμίδες αλλά μόνο ανεπεξέργαστα πράγματα.\nΞέχνα ζάχαρες και αλεύρια και όλα τα σύγχρονα τερψιλαρύγγια!\nΕίναι λογικό ότι αν δεν τρως όλα αυτά που πουλιούνται στα σύγχρονα, εγκατεσπαρμένα σε κάθε γωνιά της ελληνικής επικράτειας αρτοζαχαροπλαστεία, έχεις πολλές πιθανότητες να είσαι υγιής και fit.\nAλλά πιάνετε το νόημα: όλες οι διατροφές στηρίζονται σε κάποιο περιορισμό,πράγμα όχι παράλογο.\nΕδώ είναι που χαλάνε τα πράγματα για το ευρύ κοινό που γουστάρει μεν σώμα άψογο και τραβηχτικό αλλά δεν γουστάρει τους περιορισμούς που συνεπάγεται αυτό.\nΈτσι αυτό που καθορίζει τα αποτελέσματα είναι η προσκόλληση στη συγκεκριμένη διατροφή με άλλα λόγια η διατηρησιμότητα.\nΑν πεθαίνεις στην πείνα με τη διαλειμματική νηστεία,αν στα μέσα της εργάσιμης μέρας σου περνάνε συνέχεια από το μυαλό σου ιπτάμενοι δίσκοι με φαγητά,δεν μπορείς να έχεις αποτέλεσμα μόνιμο.\nΜοιάζει με καταδίκη.\nΗ διατροφή λοιπόν να είναι υγιεινή - η υγεία αδιαπραγμάτευτη και πάνω από όλα - αλλά να αφήνει και λίγο λάσκα το σκοινί.\nΝα είναι ευχάριστα ανεκτή,να μη σου τρώει τη ζωή!\nΑφού βρεις το δικό σου σημείο ισορροπίας θα πρέπει να εφαρμόζεις πάντα την αιώνια και ακατάλυτη αρχή:\nΗ ενέργεια που βγαίνει από το σώμα σου να είναι μεγαλύτερη από αυτή που μπαίνει.\nΑλλιώς ρε φίλε δεν χάνεις που να γίνει η κόλαση, βόρειος πόλος.\nΘέλω να πω τι να σου κάνει η καλή διατροφή αν τρως μισό κιλό κιλό ωμούς ξηρούς καρπούς έτσι για την πλάκα σου;;\nTo πως θα υπολογίσετε τις θερμίδες συντήρησης του βάρους σας το είδαμε εδώ:\nAμέσως μετά πάμε να τακτοποιήσουμε τα της πρωτεΐνης μας.\nΓιατί η πρωτεΐνη θα μας χρειαστεί στη φάση αυτή για να διατηρήσουμε κατά το δυνατόν τη μυική μας μάζα.\nΓιατί τίποτα δεν μας δίνει την αίσθηση του κορεσμού που μας δίνει η πρωτεΐνη.\nΓιατί απλά τη γουστάρουμε...\nPosted by christos at 10:12 No comments:\nLabels: πρωτεΐνη, χάστε κιλά\nΜόνο κάποιοι weirdos - ελάχιστες εξαιρέσεις στ' αλήθεια - που δεν μπορούν να πάρουν κιλά ενώ το 95% δίνει γη και ύδωρ - αλλά πίνει juices - για να χάσει κανένα κιλό ή τέλος πάντων για να κρατηθεί στα κιλά του.\nΚαι γιατί θα μου πείτε αυτό το φαινόμενο των παραπάνω κιλών στο σύνολο σχεδόν του γενικού πληθυσμού;\nΔεν είναι θέμα του παρόντος άρθρου αλλά θα δώσω μια επιγραμματική απάντηση.\n- γιατί ζούμε σε εποχή αφθονίας - οι δυτικοί λαοί εννοείται,αλλού πεθαίνει ο κόσμος από την πείνα\n- γιατί ποτέ δεν υπήρχαν τόσες τροφές-προκλήσεις και τόσο οικονομικά προσιτές: ιταλικά παγωτά,βελγικές σοκολάτες και μπίρες,μαγειρεμένα φαγητά,πίτσες,γύροι κλπ,με πιάνετε φαντάζομαι...\n- αλλά το κυριότερο γιατί ποτέ μα ποτέ στη σύγχρονη ιστορία του ο άνθρωπος δεν χρειάστηκε να ταΐσει τα έντονα συναισθήματα που τον διακατέχουν με τις παραπάνω αναφερθείσες τροφές.\nΘέλω να πω ότι το άγχος,η αγωνία για τη δουλειά και το μέλλον,οι πολλαπλές υποχρεώσεις,το οικονομικό στένεμα,η κατάρρευση των ψευδαισθήσεων κλπ, κατευνάζονται από τροφές όσο ποτέ στο παρελθόν.\nΑυτές που λέμε "παρηγορητικές τροφές" και άπτονται αυτού που λέμε "συναισθηματικό φαγητό".\nΌταν δεν υπάρχει άλλη λύση,υπάρχει το φαγητό. Γεγονός! Tελεία και παύλα!\nΑλλά αυτό δεν σημαίνει ότι έχουμε κάποια ελαφρυντικά!\nΌχι παιδιά! Η ευθύνη είναι με μας!\nΚαι όλοι θέλουν κίνητρα για να ξεφύγουν από τους φαύλους κύκλους τους αλλά τα χρόνια μου έδειξαν ότι το μεγαλύτερα,τα πιο αποτελεσματικά και κυρίως τα πιο διατηρήσιμα κίνητρα βρίσκονται μέσα μας.\nΚαι αν δεν περάσουμε στην πράξη,αν δεν σηκώσουμε τον κώλο μας από τον καναπέ,αν δεν σταματήσουμε να τρέφουμε φρούδες ελπίδες και να ψάχνουμε για σανίδες σωτηρίας μέσα σε ωκεανούς ημιμάθειας θα πνιγούμε τελικά,θα γίνουμε στατιστική.\nΣυνέχεια στο 2ο μέρος αυτού του άρθρου\nPosted by christos at 11:53 No comments:\nΠως να χάνετε βάρος χωρίς να πεινάτε!\nΤο ενεργειακό ισοζύγιο μας λέει ότι για να χάσουμε βάρος θα πρέπει να καταναλώνουμε λιγότερες θερμίδες από αυτές που καίμε.\nΑυτό μπορεί να γίνει είτε με τη μείωση των θερμίδων που καταναλώνουμε - όπερ σημαίνει μείωση του φαγητού - ,είτε με την αύξηση των θερμίδων που καίμε με την άσκηση και γενικά με ένα δραστήριο lifestyle, είτε με ένα συνδυασμό των δύο αυτών παραγόντων.\nΤι σημαίνει να τρώμε λιγότερες θερμίδες;\nΣημαίνει ανάμεσα σε άλλα πράγματα:\n- να τρώμε τροφές με χαμηλή θερμιδική πυκνότητα\n- να τρώμε τροφές που πέπτονται πιο δύσκολα\n- να τρώμε τροφές που δίνουν καλύτερη αίσθηση κορεσμού\n- να τρώμε τροφές που μας δίνουν λόγω του όγκου τους την αίσθηση της φυσικής πληρότητας.\nΑς τα αναλύσουμε κάπως παραπάνω:\nΑν πάρουμε ένα φλιτζάνι λαχανικά θα έχουμε περίπου 30-40 θερμίδες.\nΈνα φλιτζάνι με αμυγδαλοβούτυρο - ένα πολύ ανώτερο προϊόν από το φιστικοβούτυρο που κατά την άποψή μου θα πρέπει να το περιορίστε πολύ - θα δώσει περίπου 1500 θερμίδες.\nΔεν είναι το ίδιο θα μου πείτε και έχετε δίκαιο αλλά και οι δύο τροφές στέλνουνε παρόμοια μηνύματα στο στομάχι που έχει υποδοχείς που αντιλαμβάνονται τον όγκο της τροφής.\nΈτσι μια ξεγυρισμένη σαλάτα σίγουρα θα σας δώσει μια καλύτερη αίσθηση πληρότητας από μια φετούλα ψωμί με λίγο φιστικοβούτυρο.\nΘα σας κρατήσει περισσότερες ώρες χορτάτους μέχρι το επόμενο γεύμα.\nΕκτός από τον προφανή λόγο της πληρότητας υπάρχει και ορμονικός λόγος.\nΗ γκρελίνη, μια ορμόνη που παράγεται στα γκρελινεργικά κύτταρα του γαστρεντερικού σωλήνα και που η άνοδός της δίνει σήμα στον εγκέφαλο ότι χρειαζόμαστε τροφή,μειώνεται όταν υπάρχει η αίσθηση του όγκου της τροφής.\nΗ πρωτεΐνη αφομοιώνεται πιο δύσκολα από τον οργανισμό και είναι το πιο θερμογόνο μακροσυστατικό. Τίποτα δεν μπορεί να δώσει την αίσθηση κορεσμού που δίνει η πρωτεΐνη, και μάλιστα το 30% των θερμίδων αυτών θα καταναλωθεί για την αφομοίωσή της.\nΣυμφέρει να τρώμε περισσότερη πρωτεΐνη, και ειδικά όταν προσπαθούμε να χάσουμε βάρος, γιατί η πολύωρη παραμονή της στο γαστρεντερικό σύστημα αποθαρρύνει τη λήψη άλλης τροφής.\nΤα λαχανικά με τις ίνες τους - αίσθηση πληρότητας και μείωση του ρυθμού αφομοίωσης - και η πρωτεΐνη είναι τα δύο μεγάλα μυστικά για να τρώμε λιγότερο χωρίς να πεινάμε.\nΌταν πάτε να χάσετε βάρος αυξήστε την κατανάλωσή τους και θα έχετε πολύ ευνοϊκά αποτελέσματα.\nPosted by christos at 11:03 2 comments:\nLabels: απώλεια βάρους\nΑλήθειες σχετικά με τους 6-pack κοιλιακούς (2)\nΑλήθειες σχετικά με τους 6-pack κοιλιακούς (1)\nΗ απόκτηση 6-pack απαιτεί μεγάλες θυσίες.\nΑυτό ισχύει για πάνω από το 95% των ανθρώπων.\nΚάποιοι ξεφεύγουν λόγω γονιδίων αλλά είναι πολύ λίγοι,2% περίπου του γενικού πληθυσμού.\nΟι υπόλοιποι θα πρέπει:\n- να αποφεύγουν τις κοινωνικές συναθροίσεις και ιδιαίτερα εκεί που υπάρχει μπουφές και ξεγυρισμένη μάσα.\n- να τρώνε έξω σε πολύ ειδικές περιπτώσεις.\nΓια παράδειγμα τα χαλαρά βραδάκια των διακοπών είναι ο θάνατος των κοιλιακών.\n- θα πρέπει να συμφιλιωθούν με την ιδέα της πείνας,θα πρέπει μάλλον να αναπρογραμματίσουν το μυαλό τους.\n- θα πρέπει να κινούνται στον γαλαξία των καθαρών τροφών που είναι - πώς να το κάνουμε - μικρός και στενός.\nΚι από κει να ρίχνουν αδιάφορες, κλεφτές ματιές στους υπόλοιπους γαλαξίες που κυκλοφορούν οι κοινοί θνητοί με πιο συχνό το χαμόγελο στα χείλη τους.\nΠαγωμένο λευκό κρασάκι,παγωτό βελγικής σοκολάτας,κρεμ μπρουλέ κλπ μόνο σαν εξαίρεση.\nΤέλος θα πρέπει να είναι έτοιμοι να αντιμετωπίσουν το άγχος και τις αναποδιές όχι με τον κλασσικό τρόπο των κοινών θνητών - σαβουρώνοντας δηλαδή ότι junk βρίσκεται σε ακτίνα βολής.\nΟι κοιλιακοί 6-pack είναι μια μάχη του μυαλού και όχι του σώματος\nΓια μια μέρα και μια εβδομάδα το πράγμα αντέχεται,άντε και για ένα μήνα.\nΑλλά για ένα χρόνο; Πόσοι είναι αυτοί που μπορούν:\n- να αγνοήσουν μια πείνα που βρυχάται όλο και πιο δυνατά;;\n- να βλέπουν τους δικούς τους να κατεβάζουν τον άμπακα κι αυτοί να παραμένουν cool;\n- να συγχωρούν γρήγορα τον εαυτό τους για τις αναπόφευκτες παρασπονδίες,να ανασυντάσσονται και να συνεχίζουν με τις ελάχιστες δυνατές απώλειες;;\n- να αντιστέκονται στον πειρασμό να κάνουν ταρζανιές που σίγουρα θα έχουν επιπτώσεις στη διαδικασία.\nΟι προσπάθειες αυτές βασίζονται στη διατηρησιμότητα.\n- να διατηρούν την αυτοκυριαρχία τους και να μη ξεσπούν στο περιβάλλον τους,σε ανθρώπους που δεν φταίνε;\n- να διατηρήσουν αλώβητη την κοινωνική τους ζωή;\nΚαι τέλος το 6-pack θα χρειαστεί:\n- μέτρηση θερμίδων με τον α ή β τρόπο\n- περισσότερο χρόνο από αυτό που προϋπολογίζετε.\nΚαι όταν κάποτε έλθει, το σίγουρο είναι πως δεν σας κάνει περισσότερο ευτυχισμένους από πριν - άλλο πράγμα βέβαια ότι θα σας δώσει κάποια ικανοποίηση.\nΚαι βέβαια είναι ακόμα πιο δύσκολο να διατηρηθεί,θα το έχετε αντιληφθεί αυτό φαντάζομαι από πολλά παραδείγματα.\nΤο 6-pack σίγουρα θα αλλάξει μέσα από τη δοκιμασία αυτή τον τρόπο που βλέπετε τον εαυτό σας και αυτό είναι ένα μεγάλο κέρδος.\nΑλλά δεν πρόκειται να αλλάξει τον τρόπο που σας βλέπουν οι άλλοι. Τουλάχιστον όχι οι γυναίκες - για άντρες μιλώντας.\nΔεν πρόκειται οι γυναίκες να κάνουν ουρά έξω από το σπίτι σας επειδή πήγατε σε 6-pack.\nΟι γυναίκες έχουν πολύ πιο ουσιαστικά ενδιαφέροντα.\nΑγωνιστικούς χαιρετισμούς σε όλους τους 6-pack με θεμιτά μέσα!\nPosted by christos at 13:19 4 comments:\nLabels: 6-pack, κοιλιακοί\nΈχω γράψει επανειλημμένα για το δημοφιλές αυτό θέμα.\nΕδώ μια διαφορετική κι ελπίζω ενδιαφέρουσα προσέγγιση:\nΚάπου στο 12-13% ποσοστό λίπους αρχίζουν να φαίνονται ευκρινώς οι κοιλιακοί μας - οι γυναίκες προσθέστε στο νούμερο αυτό ακόμη 6-7 μονάδες.\nΚαι μιλάω για πραγματικά ποσοστά,όχι γι αυτά που δίνει το 90% των ανθρώπων και με κάνουν να συγχύζομαι όταν βλέπω κάτι 15-16% ποσοστά να παρουσιάζονται σαν 10% και μικρότερα.\nΘα έχετε δει φαντάζομαι άπειρες τέτοιες περιπτώσεις.\nΑυτή η εμφάνιση των κοιλιακών είναι απόρροια της εξαφάνισης του μπερντέ του λίπους που τους σκεπάζει και των ασκήσεων που κάνετε για να τους δυναμώσετε και να τους δώσετε κάποια υπερτροφία.\nΚαι για να χαθεί αυτό ο μπερντές θα χρειασθεί ένα πολύ συνεπές στο χρόνο θερμιδικό έλλειμμα.\nΣημειωτέον ότι οι κοιλιακοί δεν χρειάζονται απαραίτητα εντοπισμένες ασκήσεις. Πολλοί σπρίντερ έχουν δυνατούς και με καλή υπερτροφία κοιλιακούς χωρίς ποτέ να έχουν υποστεί το μαρτύριο των συνηθισμένων,πληκτικών,εντοπισμένων ασκήσεων.\nΓια να πάτε σε 6-pack κοιλιακούς θα πρέπει να πέσετε λίγο κάτω από το 10% ποσοστό λίπους.\nΗ 1η αλήθεια είναι ότι το πρόσωπό σας θα έχει πολύ μεγάλη διαφορά προς το χειρότερο όσο πάτε από το 13% προς το 10% και τρομακτική διαφορά όσο πάτε προς το 7%.\nΘα ακούσετε ανθρώπους να σας λένε ότι φαίνεστε χάλια και άρρωστοι.\nΗ 1η λοιπόν αλήθεια είναι ότι αν δεν ζεις από τους κοιλιακούς σου είναι ανοησία να σκίζεσαι για να πέσεις σε τέτοια ποσοστά λίπους - διατηρώντας εννοείται μια ευπρεπή μυική μάζα.\nΕκτός αν αυτό σε εξιτάρει,σου τονώνει την αυτοπεποίθηση και σε βοηθάει και στις άλλες πτυχές της ζωής σου - υπάρχουν κι αυτά τα φαινόμενα και δεν τα κατακρίνω επ' ουδενί.\nΣτο επόμενο περισσότερες αλήθειες.\nPosted by christos at 14:02 1 comment:\nΜας βομβαρδίζουν με ψευτιές και ανοησίες!\nΓεννιόμαστε στωικοί και πεθαίνουνε επικούρειοι.\nΑπόρροια του άκρατου καταναλωτισμού της εποχής μας.\nΠου θέλει να κάνει τα πάντα να φαίνονται εύκολα για να αγοράζονται εύκολα.\nΤι γίνεται για παράδειγμα στο fitness;\nΠρογράμματα και μέθοδοι που υπόσχονται γρήγορα αποτελέσματα μέσω απίθανων παρακάμψεων.\nΚαθαγιάζεται η ευκολία στο πρόσωπο των πιο απίθανων, εξωτικών λύσεων και "ανακαλύψεων" της επιστήμης.\nΟι μόδες περνάνε μπροστά μας σαν διάττοντες αστέρες και για κάθε μια που περνάει έρχονται άλλες δυο από πίσω.\nΕθισμός στην ευκολία,αποκαθήλωση του ιδρώτα και της προσπάθειας.\nΑποτοξινώσεις,juicing, 7 min abs,raspberry ketones,preworkout rush of energy formula,λιποδιαλύτες,μαγικές τροφές....\nΠρέπει να αξίζεις το σώμα που θέλεις!\nΔεν το αξίζεις,δεν το κρατάς με τίποτα!\nΘέλει χρόνο,προσπάθεια,αίμα, επώδυνα σκαμπανεβάσματα και πόνο το πράγμα.\nΕίτε πονέσεις σήμερα στην προπόνηση,είτε αύριο από τις τύψεις, τον πόνο δεν τον γλυτώνεις με τίποτα!\nΚαλύτερα σήμερα για να κερδίσεις το κάτι παραπάνω από τη ζωή σου!\nPosted by christos at 13:19 3 comments:\nΠροπροπονητικά συμπληρώματα: Πόσο ασφαλή και αποτελεσματικά; (2)\nΕργογόνα συμπληρώματα πριν την προπόνηση; Είναι ασφαλή και αποτελεσματικά;\nΗ λογική προσέγγιση είναι να μη παίρνετε άγνωστα ή "καινοτομικά" προϊόντα. Αφήστε τα να δοκιμαστούν πρώτα.\nΨάξτε το καλά αν έχετε οποιοδήποτε θέμα με την καρδιά ή προβλήματα υπέρτασης.\nΣυνιστώνται τακτικές εξετάσεις για να ξέρετε τι σας γίνεται.\nΚαλό είναι να έχετε clearance από γιατρό και όχι από τον Μπάμπη τον Μούσκουλα.\nΝα έχετε επίσης επίγνωση της αντίδρασης τους οργανισμού σας στις πιο συνηθισμένες διεγερτικές ουσίες.\nΑλλά ας ρίξουμε μια σύντομη ματιά στις πιο διαδεδομένες δραστικές ουσίες που χρησιμοποιούνται στα pre-workouts.\nΣημειωτέον ότι στα περισσότερα προϊόντα χρησιμοποιούνται διάφοροι συνδυασμοί οπότε είναι δύσκολο να κατηγοριοποιηθούν.\nΒοηθάει στην αύξηση της απόδοσης και στη νοητική εστίαση.\nΠιο αποτελεσματική σε όσους δεν πίνουν καφέ.\nΑυτοί που πίνουν συχνά θα έχουν μικρότερη θετική επίδραση.\nΣημειωτέον ότι ο οργανισμός συνηθίζει τις διεγερτικές ουσίες και απαιτεί μεγαλύτερες ποσότητες με το χρόνο.\nΣυνήθως επέρχεται εξάρτηση και υπάρχουν στερητικά σύνδρομα με την κατάργηση τους.\nΗ καλύτερη τακτική αν πίνετε έναν καφέ τη μέρα είναι να τον πίνετε πριν από την προπόνηση.\nΜη βασικό αμινοξύ για τους ενήλικες που αυξάνει την παραγωγή νιτρικού οξειδίου και συνεπώς δίνει καλύτερη αιμάτωση και μεγαλύτερες μυικές συσπάσεις.\nΠολύ marketing,πολύ χρήμα αλλά αποτελέσματα ασαφή και αμφισβητήσιμα. Μάλλον άνθρακες ο θησαυρός.\nΜη βασικό αμινοξύ,τροποποιμένη εκδοχή της αλανίνης που το παίρνει ο κόσμος για εκείνες τις λίγες παραπάνω επαναλήψεις.\nΥπερτιμημένο! Μικρά πράγματα!\nΔεν είναι απαραίτητο να το πάρει κανείς προπροπονητικά. Δεν παίζει ρόλο ο χρόνος της λήψης του.\nΈχω γράψει μια σειρά άρθρων εδώ:\nEίναι ασφαλές συμπλήρωμα αλλά κανονικά δεν εμπίπτει στα pre-workouts. Mπορείτε να την πάρετε και άλλες ώρες.\nΕίναι καλύτερο να παίρνετε σκέτη κρεατίνη παρά περίεργους συνδυασμούς με άλλες δραστικές ουσίες.\nBCAAs - αμινοξέα διακλαδισμένης αλύσου\nΓι αυτά έχω γράψει εδώ πέρα:\nΔεν δικαιολογούν τη φήμη τους...\nAν είστε ερασιτέχνες δεν χρειάζεστε συμπληρώματα και δεν σας προσφέρουν και πολλά πράγματα. Ένα placebo μπορεί να σας έφερνε περισσότερα οφέλη.\nΚαλή διατροφή,καλός ύπνος και επαρκής αποκατάσταση είναι το τρίο μπελκάντο για σας!\nPosted by christos at 19:16 No comments:\nLabels: BCAAs, κρεατίνη, προπροπονητική διατροφή, Συμπληρώματα\nΕργογόνα συμπληρώματα πριν την προπόνηση: Είναι ασφαλή και αποτελεσματικά;\nΑυτή η νοοτροπία της εύκολης λύσης,του από μηχανής θεού,του μαγικού αγγίγματος είναι που οδηγεί τον κόσμο να καταφεύγει στα εργογόνα προπροπονητικά συμπληρώματα.\nΑυτοί που τα παίρνουν επιδιώκουν μια έκρηξη ενέργειας στην προπόνηση τους με συνηθέστερο τελικό στόχο να αποκτήσουν μεγαλύτερα μυικά κέρδη λόγω του ισχυρότερου ερεθίσματος του μυικού συστήματος.\nΠερισσότερη ενέργεια,περισσότερη αιμάτωση προς τα άκρα.\nΜια μεγάλη βιομηχανία με μικρά και συχνά μη ασφαλή αποτελέσματα για τους χρήστες και μεγάλα και πλήρως ασφαλή για τη σχετική βιομηχανία.\nΑδειάζουν όμορφα τις τσέπες του κόσμου και γεμίζουν τις δικές τους.\nΟι ερασιτέχνες δεν έχουν κανένα λόγο να παίρνουν εργογόνα συμπληρώματα.\nΑς αφήσουν το σώμα τους να τους πάει μέχρι εκεί που μπορεί.\nΤο να κάνουν κάποιες περισσότερες επαναλήψεις ή να χρησιμοποιήσουν κάπως μεγαλύτερο βάρος μπορεί να βλάψει τους τένοντες και τους συνδέσμους τους π.χ.\nΠάντα ο καλύτερος τρόπος για αυξημένη ενέργεια και απόδοση θα είναι η προσεγμένη διατροφή,η σωστή αποκατάσταση και ο επαρκής ύπνος.\nΑυτά δεν αλλάζουν με τίποτα!\nΚαι βέβαια αυτά είναι υπερεπαρκή για μια σοβαρή μυικότητα - διατηρήσιμη και ασφαλή.\nΌπως και να 'χει το πράγμα, πριν πάρετε οτιδήποτε, ρωτήστε ένα γιατρό.\nΔεν λέω να τον ρωτήσετε αν θα πρέπει να πάρετε κρεατίνη που είναι γενικά ακίνδυνη αλλά αν πρόκειται να δοκιμάσετε κάτι καινούριο,τότε ναι,οπωσδήποτε. Ιδιαίτερα αν περιέχει διεγερτικές ουσίες που δεν τις γνωρίζετε καλά.\nΜη παίρνετε πράγματα που σας συστήνουν άλλοι ερασιτέχνες και ούτε και οι γυμναστές!\nΔεν είναι αυτή η δουλειά τους.\nΚαι που να βγάλεις άκρη μόνος σου με όλον αυτόν τον κυκεώνα των νέων προϊόντων που περνάνε δίπλα μας σαν νέοι διάττοντες αστέρες και βασίζονται σε συνδυασμούς διεγερτικών ουσιών....\nΟι παλιότεροι θα θυμάστε την μόδα της εφεδρίνης και το σάλο που προκάλεσε στις ΗΠΑ, εκεί γύρω στο 2000.\nΗ εφεδρίνη - ένα ισχυρό διεγερτικό του κεντρικού συστήματος - έστειλε πολύ κόσμο τότε στα νοσοκομεία των ΗΠΑ και δυστυχώς και μερικούς στον τάφο μέχρι να την πάρει χαμπάρι η πανίσχυρη FDA και να την αποσύρει από την κυκλοφορία.\nΗ εφεδρίνη πλέον είναι παράνομη αλλά νέα,πιο ισχυρά διεγερτικά πήραν τη θέση της και είναι δύσκολο να βρει κανείς, άκρη ιδιαίτερα με την έλευση του διαδικτύου.\nΘυμάστε την περίπτωση της DMAA,της μεθυλεξανεμίνης;\nΠαράγωγο της αμφεταμίνης η συγκεκριμένη δραστική ουσία, έχει προκαλέσει πληθώρα προβλημάτων και κηρύχτηκε παράνομη από τη FDA που απαγόρευσε τη χρήση της σε εργογόνα συμπληρώματα.\nLabels: διατροφικά συμπληρώματα, εργογόνα, προπροπονητική διατροφή, Συμπληρώματα\nΜπρόκολο vs πιτόγυρα: Και ο νικητής είναι.....\nΤα πιτόγυρα βέβαια,και με διαφορά.\nΜπρόκολα για τις ανάγκες αυτού του σύντομου άρθρου είναι ότι καλό και εποικοδομητικό κάνουμε για να έχουμε μια θαλερή υγεία και ένα όμορφο και υγιές σώμα.\nΠράγματα όπως να πηγαίνουμε στα γυμναστήρια,να παίρνουμε τα βουνά και να μας δουλεύουν οι δικοί μας,να τρώμε μπρόκολα και γενικά να κάνουμε πράγματα που δεν τα πολυγουστάρουμε στο παρόν αλλά έχουμε το μυαλό μας σταθερά προσηλωμένο το μέλλον.\nΑντίστοιχα,πιτόγυρα είναι όλα αυτά που μας δίνουν άμεση ευχαρίστηση δημιουργώντας όμως κάποια μικρά ή μεγάλα προβλήματα στο μέλλον.\nΕίναι τα long drinks,οι μπιρίτσες,τα σουφλέ σοκολάτας,οι ξεγυρισμένες πίτσες με απ' όλα,τα παγωτά καραμέλα με pecans,το άραγμα στην τηλεόραση για εργάκι ή ματσάκι κλπ.\nΗ μαύρη αλήθεια είναι πολύ θα γουστάραμε να τρώμε κάθε μέρα τα πιτόγυρα με την οργασμική γεύση αλλά η μεγάλη και αδήριτη αλήθεια είναι ότι όλοι θα θέλαμε να είμαστε Ferrari και όχι Ντεσεβό.\nΚαι Ferrari δεν γίνεσαι με πιτόγυρα!\nΈχουμε μια κοινωνία που σέρνεται πίσω από το άρμα της άμεσης ευχαρίστησης,αυτό είναι δεδομένο.\nΛίγοι επενδύουν στο μέλλον.\nΟι περισσότερο παλεύουν να σπρώξουν ευχάριστα τη μέρα.\nΠροσωπικά δεν πάω στα άκρα.\nΔεν το πάω για ασκητής.\nΘα φάω και πιτόγυρο.\nΘα το φάω όμως αφού πιο μπροστά φάω ένα σκασμό μπρόκολο για να το δικαιούμαι....\nΟ καθένας επιλέγει το στρατόπεδο στο οποίο θέλει να ανήκει. Είναι μια απόφαση ζωής.\nPosted by christos at 13:14 2 comments:\nΠροπροπονητικά συμπληρώματα: Πόσο ασφαλή και αποτε...\nΕργογόνα συμπληρώματα πριν την προπόνηση: Είναι ασ...


HTML5 παιχνίδι Ρυθμός Μπάρμπι ντύνομαι Winx Κορίτσια Racing Αγώνας για τα αγόρια Παιδιά αγώνα Τα παιδιά ντύνονται για τα κορίτσια Έξυπνος Ψάξτε για στοιχεία Καφετέρια Συνταγές για τα κορίτσια Κουζίνα Μακιγιάζ Μανικιούρ Μόδα\nΠεριγραφή του παιχνιδιού: Στην πρωτεύουσα του βασιλείου, το σχολείο θα φιλοξενήσει σήμερα μια συνάντηση αποφοίτων. Η πριγκίπισσα Άννα θέλει να παρακολουθήσει την εκδήλωση και να δει τους συμμαθητές της. Εσείς στο παιχνίδι BFF Princess Back To School θα την βοηθήσετε να προετοιμαστεί για αυτήν την εκδήλωση. Μόλις βρεθείτε στα βασιλικά δωμάτια, το πρώτο πράγμα που πρέπει να κάνετε με τη βοήθεια καλλυντικών είναι να εφαρμόσετε μακιγιάζ στο πρόσωπο της πριγκίπισσας. Μετά από αυτό, πρέπει να μορφοποιήσετε τα μαλλιά σας σε ένα όμορφο χτένισμα. Τώρα, με τη βοήθεια ενός ειδικού πάνελ, επιλέξτε ρούχα για το κορίτσι, παπούτσια και διάφορα είδη κοσμημάτων για αυτήν.\nΣτην πρωτεύουσα του βασιλείου, το σχολείο θα φιλοξενήσει σήμερα μια συνάντηση αποφοίτων. Η πριγκίπισσα Άννα θέλει να παρακολουθήσει την εκδήλωση και να δει τους συμμαθητές της.


Χάρης Πρέσσας: Δυστυχώς, ξεχνάμε εύκολα - Pelop.gr\nΧάρης Πρέσσας: Δυστυχώς, ξεχνάμε εύκολα\nΗ Ζωή μου Μετά. Σφοδρή μου επιθυμία θα ήταν αυτή η επικεφαλίδα να αντανακλούσε την πραγματικότητα και το κείμενο που ακολουθεί να έπρεπε να ανασύρει μνήμες, έστω και πρόσφατες, για να συνταχθεί. Ο τίτλος όμως που πιστότερα θα αντανακλούσε την παρούσα φάση που διανύουμε θα μπορούσε να ήταν: «Η Ζωή μου εν Μέσω Πανδημίας».\nΔυστυχώς είμαστε και πάλι ενώπιον ενός νέου ξεσπάσματος! Και αν δεν προσέξουμε (γνωρίζουμε πλέον όλοι τι πρέπει να κάνουμε) αυτό ίσως να είναι βαρύτερο απ' το προηγούμενο... Οι αρνητικές επιπτώσεις από αυτή την περιπέτεια που έχει βάλει τον πλανήτη σε σκληρή δοκιμασία είναι πολυάριθμες και αναφέρονται καθημερινά μιας και τροφοδοτούν τους μεγαλύτερους φόβους των πολιτών. Ομως αξίζει να υπογραμμισθεί, για μια ακόμη φορά, κάποιο από τα θετικά που προκάλεσε η άφιξη (ή απελευθέρωση;!) αυτού του εισβολέα.\nΟ πλανήτης, ο πλανήτης της φύσης, άρχισε να αναπνέει όταν στους ανθρώπους άρχισε να λιγοστεύει ο αέρας στο στήθος. Οταν η ανθρώπινη δραστηριότητα τράβηξε χειρόφρενο, όταν οι πολίτες έμειναν μέσα, τα αυτοκίνητα σταθμευμένα, τα φουγάρα σβησμένα, τα αεροπλάνα καθηλωμένα, η Γη μας το ένιωσε αμέσως! Εκπληκτικά γρήγορα! Είδαμε τις αλλαγές σε λίγες μόλις εβδομάδες. Ο ουρανός απέκτησε μόνιμα το χρώμα που παίρνει τις ημέρες που φυσά δυνατός βοριάς! Ηρθαν στις πόλεις πτηνά που δεν είχαμε ξαναδεί, ζώα αναπαράχθηκαν ακόμη και σε αιχμαλωσία μακριά από τα αδηφάγα βλέμματα των επισκεπτών με το χάμπουργκερ και το πλαστικό ποτήρι στο χέρι.\nΗ ησυχία έξω απ' τα παράθυρά μας μπήκε στα σπίτια και τα γαλήνεψε. Το περπάτημα στους άδειους από οχήματα δρόμους έδινε μια αίσθηση ελευθερίας πρωτόγνωρη! Τώρα, στις θάλασσες, οι περισσότεροι παρατηρούν πως τα ψάρια αυξήθηκαν! Είναι γνωστό τοις πάσι: Οποτε ο άνθρωπος των δύο τελευταίων αιώνων δραστηριοποιήθηκε οι δράσεις του, σχεδόν πάντα, ήσαν εις βάρος της βιωσιμότητας του πλανήτη μας. Και δυο αιώνες στις εκατοντάδες χιλιάδες χρόνια παρουσίας του ανθρώπου είναι μόλις μία στιγμή!.. Απλά, για να καρπωθούμε αυτών των διδαχών θα πρέπει όλοι να επιδείξουμε συλλογική μνήμη διαρκείας! Δυστυχώς, όλοι ξεχνάμε εύκολα... Η εποχή μας καταναλώνει τα πάντα. Και τις μνήμες!\nΤέλος, ένας προσωπικός φόβος που αναδύεται, πέραν των δύο γνωστών, υγεία-οικονομία, (εξίσωση γόρδιος δεσμός) έχει σχέση με την ακαδημαϊκή μου ιδιότητα: Τα άδεια αμφιθέατρα, τα άδεια εργαστήρια, είναι εικόνα αποκαρδιωτική! Η διδασκαλία γεννήθηκε για να είναι ζωντανή και όχι να διεκπεραιώνεται με απομιμήσεις μέσω συσκευών. Ελπίζω αυτή η πρωτόγνωρη ακαδημαϊκή περίοδος να αφήσει πίσω της κληρονομιά την γενναία εξοικείωση διδασκόντων-διδασκομένων με την τεχνολογία ώστε να γίνει σημαντικός αρωγός της αληθινής εκπαιδευτικής διαδικασίας για όταν θα επιστρέψουμε στα αμφιθέατρα.\n[13:45] Πάτρα: Στην απεργία των νοσοκομειακών η...\n[13:29] Δυτική Αχαΐα: Τρεις συλλήψεις για...\nΤηλεοπτικό μήνυμα Μητσοτάκη στις 6 για τον κορονοϊό\nΠάτρα: Αύρα μελωδιών και ηχοχρωμάτων του 19ου Αιώνα από το...\nΑχαϊκός: 2 χάλκινα μετάλλια στο Πανελλήνιο Πρωτάθλημα...\nΟ Προμηθέας παίζει στον ΣΚΑΪ Πάτρας!\nΠάτρα: Στην απεργία των νοσοκομειακών η Βίβιαν Σαμούρη\nΠάτρα: Ξεκινά ξανά η λειτουργία των τμημάτων της Πολυφωνικής\nΔυτική Αχαΐα: Τρεις συλλήψεις για παράνομη διαμονή στη χώρα


Δείξτε λίγο νεύρο – PicknGreen\nΔείξτε λίγο νεύρο\nΟ Χρήστος Γεωργίου γράφει στο Pickngreen.gr για το νεύρο που πρέπει να βγάζουν οι παίκτες του Παναθηναϊκού, όταν αγωνίζονται και εξάγει συμπεράσματα από τη διπλή αγωνιστική της Ευρωλίγκα.\nΑπό την τελευταία φορά που έγραψα κείμενο έχουν αλλάξει αρκετά πράγματα όχι τόσο συνταρακτικά βέβαια αλλά φαίνεται ότι δικαιώνομαι σε αυτά. Η πρώτη “διαβολοβδομάδα” έφτασε όπου αντιμετωπίσαμε εκτός έδρας την Χίμκι και εντός την Αναντολού Εφές με απολογισμό 1 ήττα και 1 νίκη, με το ρεκόρ μας να γράφει 3 νίκες και 3 ήττες μετά από 6 αγώνες και καλύπτοντας το 1/5 της φετινής μαραθώνιας διοργάνωσης. Ξέρω ότι πολλοί από εσάς περίμεναν καλύτερο ρεκόρ όπως 5-1 ή 4-2 αλλά για ρίξτε και μια ματιά σε ομάδες που είναι κάτω από εμάς και μας έχουν διαψεύσει μέχρι στιγμής. Μην είμαστε και πλεονέκτες η ομάδα θα βρει τους ρυθμούς της σιγά σιγά και να είστε σίγουροι πως θα μας κάνει να φεύγουμε ευχαριστημένοι από το γήπεδο.\nΣτο ματς της περασμένης Τρίτης στα Περίχωρα της Μόσχας κόντρα στη Χίμκι ο Παναθηναϊκός στάθηκε σε γενικές γραμμές καλά για 25 με 30 λεπτά αλλά μετά λύγισε από μία ανώτερη ομάδα η οποία συγκαταλέγεται από πολλούς για πρόκριση στην οκτάδα χάνοντας με 103-86. Και μιλάμε για μια ήττα που κατά την άποψή μου ήταν εντός προγράμματος καθώς αλλού πρέπει να ψάξει νίκες ψυχολογίας η ομάδα. Όπως έχω ξαναπεί η άμυνα είναι το ήμιση του παντός και όταν δεν παίζεις όπως πρέπει απέναντι σε ομάδες που αρέσκονται να τρέχουν σε ανοιχτό γήπεδο και έχουν ως τρόπο σκοραρίσματος το τρίποντο τότε μοιραία χάνεις. Σε αυτό το ματς τόσο τα χαμένα αμυντικά ριμπάουντ όσο και οι περιστροφές στα μαρκαρίσματα ήταν οι παράγοντες που βοήθησαν τους Ρώσους να πάρουν τη νίκη με μια διαφορά που μπορεί να παίξει καθοριστικό ρόλο σε περίπτωση ισοβαθμίας.\nΑντίθετα στην εντός έδρας αναμέτρηση με την Αναντολού Εφές είδαμε έναν αγνώριστο Παναθηναϊκό, αυτόν που πραγματικά θέλουμε να βλέπουμε. Σοβαρό και συγκεντρωμένο και στις τέσσερις γραμμές του παρκέ, με παίκτες που γνωρίζουν τον ρόλο τους στην ομάδα και βάζουν πάνω από όλους και όλα το “εμείς” κι όχι το “εγώ” τους. Εξάλλου η ομάδα της Κωνσταντινούπολης ήταν η φιναλίστ της περσινής διοργάνωσης η οποία έπραξε το αυτονόητο, διατηρώντας το βασικό κορμό της και απέκτησε παίκτες εκεί όπου είχε εντοπίσει πως υστερεί. Τι έκαναν λοιπόν οι παίκτες του Αργύρη Πεδουλάκη σε αυτό το παιχνίδι και πήραν μια εύκολη όπως αποδείχθηκε νίκη; Κατάφεραν να περιορίσουν το παιχνίδι των αντιπάλων στην περιφέρεια και τα πήγαν εξαιρετικά αφού περιόρισαν το “μυαλό” των Τούρκων, τον Βασίλιε Μίτσιτς ο οποίος πέρασε ένα εφιαλτικό βράδυ κάτι που φάνηκε και από την αντίδραση του προπονητή του Εργκίν Αταμάν μιλώντας για παίκτες αντιεπαγγελματίες. Από την άλλη έβγαλε αντίδραση τόσο ο Ταϊρίς Ράις όσο και ο Γιώργος Παπαγιάννης, χαροποιώντας τον Περιστεριώτη τεχνικό.\nΒέβαια η ομάδα έχει ακόμα πράγματα να διορθώσει αφού κακά τα ψέματα δεν μπορεί να περιμένει σε κάθε παιχνίδι τον Καλάθη να αγωνίζεται επί 35 λεπτά δημιουργώνντας και σκοράροντας. Όπως πολύ σωστά επισήμανε ο Αργύρης Πεδουλάκης στη συνέντευξη Τύπου μετά το παιχνίδι με τους Τούρκους ο Παναθηναϊκός χρειάζεται απαραιτήτως ένα τρίτο γκαρντ που να βοηθά τους Καλάθη και Ράις κατά τη διάρκεια του παιχνιδιού αφού έχει την ατυχία να έχει δύο παίκτες εκτός λόγω τραυματισμού, τους Παππά και Αθηναίου, γι’ αυτό μάλιστα αναγκάζεται να καλύψει με διάφορα τρικ τη θέση αυτή αλλά την ίδια ώρα χάνει σε άλλη θέση. Ένα ακόμη πράγμα που καλείται να διορθώσει είναι το θέμα του ριμπάουντ καθώς οι λάθος θέσεις στην διεκδίκηση του έχουν φέρει αναστάτωση δίνοντας την ευκαιρία στους αντιπάλους να ανανεώνουν τις επιθέσεις τους και να φορτώνουν στη συνέχεια με καλάθια την ελληνική ρακέτα.\nΤέλος οι παίκτες πρέπει να βγάζουν νεύρο όποτε αγωνίζονται είτε στο αδιάφορο όπως έχουμε αποκαλέσει και είναι πραγματικότητα, ελληνικό πρωτάθλημα, είτε στην Ευρωλίγκα. Αυτό ισχύει σε μεγάλο βαθμό για τους ψηλούς, τον Βουγιούκα και τον Παπαγιάννη οι οποίοι παίζουν πολύ σοφτ για την εμπειρία τους. Ειδικά για τον δεύτερο παρατηρείται μια στασιμότητα από τη στιγμή που έφυγε ο Ρικ Πιτίνο και δεν νοείται για παίκτη που βλέπει τους άλλους από τα 218 εκατοστά να συμπεριφέρεται λες και παίζει για πρώτη φορά μπάσκετ δίνοντας τροφή για αρνητικά σχόλια.\nΑναντολού Έφες, Αργύρης Πεδουλάκης, Ευρωλίγκα, Παναθηναϊκός, Ρικ Πιτίνο\nPrevPreviousΌταν το ΟΑΚΑ πανηγύρισε ένα τρίποντο… πριν καν μπει! (vid)\nNextΣτιγμές από την επιστροφή του Κρις Σίνγκλετον στο ΟΑΚΑNext


Παζλ 2000pz Μεσα Στη Θαλασσα - Puzzle (EPI.02612)\nΑρχική > Gadgets & Παιχνίδια > Puzzle > ΠΑΖΛ 2000PZ ΜΕΣΑ ΣΤΗ ΘΑΛΑΣΣΑ\nΠΑΖΛ 2000PZ ΜΕΣΑ ΣΤΗ ΘΑΛΑΣΣΑ\nΠαζλ υψηλής ποιότητας από την εταιρία Ravensburger. Σχέδιο "Μέσα στη θάλασσα".\nΔιαστάσεις παζλ: 98 x 75 cm.\nΑριθμός κομματιών: 2000 κομμάτια.\nΠΑΖΛ 2000PZ ΜΕΣΑ ΣΤΗ ΘΑΛΑΣΣΑ (EPI.02612)\n• Διαστάσεις παζλ: 98 x 75 cm.\n• Αριθμός κομματιών: 2000 κομμάτια.\nΠΑΖΛ 2000PZ ΜΕΣΑ ΣΤΗ ΘΑΛΑΣΣΑ EPI.02612 RAVENSBURGER RAVENSBURGER PUZZLE ΠΑΖΛ 2000PZ ΜΕΣΑ ΣΤΗ ΘΑΛΑΣΣΑ


Έφυγε από τη ζωή η σπουδαία ηθοποιός Έλλη Κυριακίδου - Kanali 6\nΈφυγε από τη ζωή η σπουδαία ηθοποιός, Έλλη Κυριακίδου, σε ηλικία 89 ετών.\nΤην είδηση του θανάτου της ανακοίνωσε στον προσωπικό του λογαριασμό ο σκηνοθέτης Κωνσταντίνος Οδυσσέως, τονίζοντας πως η Έλλη Κυριακίδου ήταν η ίδια η ιστορία του κυπριακού θεάτρου, του ραδιοφώνου και της τηλεόρασης.\nΗ Έλλη Κυριακίδου φοίτησε στην Ιδιωτική Σχολή Λεμεσού Μέσης Εκπαίδευσης (6ο Γυμνάσιο Λεμεσού) και στη Δραματική Σχολή Στανισλάβσκι.\nΣυνεργάστηκε με το ΡΙΚ σε ραδιοφωνικές εκπομπές και τηλεοπτικές, όπως και με την ΕΡΤ, και τον κινηματογράφο και την τηλεόραση. Έπαιξε σε επιθεωρήσεις, κωμωδίες, οπερέτες, δράματα και τραγωδίες. Έλαβε μέρος σε έργα κλασσικών αλλά και νεότερων συγγραφέων, καθώς και Κυπρίων.\nGeplaatst door ΚΩΝΣΤΑΝΤΙΝΟΣ ΟΔΥΣΣΕΩΣ op Vrijdag 23 oktober 2020


23/02/2020, 18:40 8\nΚαι εσενα τι σε βάλαν;\nΕισαι ενάντιος των αποφάσεων των νησιωτών, προδότης αφού δεν ενεργείς υπέρ των\nΔε θελουμε ουτε τα λεφτα τους, ουτε τα καλα τους! Μονο να μας αφησουνε ησυχους να διατηρησουμε τη Χωρα μας καθαρη απο ισλαμοεισβολεις και λαθροεποικιστες. Για τη μικρη και ξεχωριστη Ελλαδα μας, ολοι οι λαθρομεταναστες που εισβαλλουν βασει τουρκικου σχεδιου, αποτελουν για τους Ελληνες θανασιμο κινδυνο οριστικου αφανισμου τους Αλλωστε καμια ευρωπαικη Χωρα δεν εχει ορθανοιχτα εθνικα συνορα, παρ ολο που καμια τους, δε διατρεχει τον κινδυνο που απειλει την Ελλαδα.Οι Τσιπροκομουνιστες ειναι βαλτοι απο τους ξενους να φετοκοψουν και να μικρυνουν και αλλο την Ελλαδα, οπως αρχισαν ηδη και εκαναν και με τη Μακεδονια μας Μη σας ξεγελασουν ποτε πια, ειναι εθνικοι μειοδοτες!\nΝα μίλαγε κανένας αιρετός να καταλάβω... Τούτος τι ακριβώς θέλει να πει για το συμφέρον των νησιωτών ?\nΜόνο με κλειστές δομές θα λυθεί το πρόβλημα. Κανείς δεν έρχεται από απέναντι αν ξέρει ότι θα είναι φυλακισμένος. Τόσο μυαλό θέλει? Οι κάτοικοι των νησιών κάνουν το αντίθετο από αυτό που πρέπει. Αντί να εναντιωθούν στις ανοικτές δομές, εναντιώνονται στις κλειστές. Απλά απίστευτο!!! Βρε γιουρούκια, αν οι απέναντι ξέρουν ότι θα έρθουν στη Σάμο/Λέσβο/Κω κτλ και σύντομα θα βρεθούν στην ενδοχώρα σε ξενοδοχεία, θα έρχονται συνέχεια. Αν ξέρουν ότι θα είναι φυλακισμένοι και θα επιστρέψουν τουρκία, δεν θα έρθει κανείς. Αυτοί που είναι πρόσφυγες ούτως ή άλλως παίρνουν το άσυλο και πηγαίνουν στην ενδοχώρα. Τι σκατά έχετε στο κεφάλι σας? Αλλά πλέον όλη η Ελλάδα έχει καταλάβει τι ακριβώς θέλετε. Θέλετε να κάνετε τα νησιά σας κέντρα υποδοχής και προσωρινής φιλοξενίας σε διαμερίσματα και ξενοδοχεία για όσο χρονικό διάστημα οι μετανάστες έχουν λεφτά. Οι νεοεισερχόμενοι έχουν λεφτά. Αυτοί που μένουν ήδη ένα χρόνο στο νησί τι λεφτά να έχουν? Οταν σωθούν λοιπόν τα λεφτά, σε πλοίο και στην ενδοχώρα. Κάποιοι, έχετε πλουτίσει με το λαθρομεταναστευτικό (ενοικιαζόμενα διαμερίσματα, ξενοδοχεία, περίπτερα, ταxi, mini market κτλ). Οσο πιο πολλοί νεοεισερχόμενοι έρχονται, τόσο πιο καλά για εσάς. Αρκεί να μην μένουν πολύ. Αυτό προσπαθείτε να πετύχετε.\nΓειά στο στόμα σου !!!!!! Έτσι είναι.!!!!\nΕξαρταται τους νησιωτες! Για τους REFUGEES WELCOME που χρεωνουν την φορτιση και πουλανε την τυροπιτα 3 φορες πανω απο την κανονικη της αξια, τοτε η κλειστη δομη δεν ειναι προς το συμφερον τους. Και ποσο κλειστες θα ειναι αυτες οι δομες? Τυπου Αμυγδαλεζας που οποτε τους εκανε κεφι βγαινανε. Η παλι οπως στην Αμυγδαλεζα θα εχετε μολις 200 ατομα μεσα και ολοι οι υπολοιποι θα τριγυρνανε ανενοχλητοι? Και κατι αλλο? Οταν οι ΜΚΟ τους δωσουν εντολη να βαλουν φωτια... γιατι να ειστε σιγουροι οτι αυτο θα γινει... θα παραμεινει κλειστο το κεντρο, η απο κλειστο θα γινει παλι ανυπαρκτο οποτε τζαμπα το χρημα που δωσατε?\nΑφού είπανε ρε γίδι! Όποιος κάνει παράνομες ενέργειες δρόμο επιτόπου θα επιστρέφεται...


Ομορφιά και καριέρα: Προσόν ή εμπόδιο; - Εργασία - Τέρψη & Ζωή\nΠολλά στερεότυπα υπάρχουν στην αγορά εργασίας. Μια όμορφη, μοιραία γυναίκα υποτίθεται πως είναι πιο εύκολο να 'φτάσει ψηλά', αξιοποιώντας την καλή της εμφάνιση και κάνοντας εντύπωση, παραγκωνίζοντας τις πιο άσχημες ανταγωνίστριές της.\nΟ παραπάνω μύθος καταρρίπτεται από πρόσφατη έρευνα των Ruffle και Shtudiner, μέρος της οποίας αφορά τα εργασιακά δεδομένα της Ευρώπης. Σύμφωνα με τους ερευνητές, η πλειοψηφία πλέον των υποψηφίων για μια δουλειά, φροντίζει να επισυνάπτει φωτογραφία τους στη γωνία του βιογραφικού τους σημειώματος.\nΑποφάσισαν λοιπόν να ερευνήσουν τις πιθανότητες που έχει ο κάθε υποψήφιος να τον καλέσουν για συνέντευξη, ανάλογα με το αν έχει προσθέσει φωτογραφία του στο βιογραφικό του, και αν σε αυτή εικονίζεται ένα όμορφο πρόσωπο ή όχι.\nΈστειλαν, λοιπόν, 5.312 βιογραφικά σημειώματα σε ζεύγη, σε 2.656 εταιρίες, στις οποίες υπήρχε καταχώριση για κενή θέση εργασίας. Σε κάθε ζεύγος βιογραφικών, το ένα είχε φωτογραφία, ενώ το άλλο δεν είχε. Η φωτογραφία του πρώτου απεικόνιζε είτε έναν όμορφο άνδρα ή γυναίκα, είτε ένα πιο συνηθισμένο ή άσχημο πρόσωπο.\nΚατά τα άλλα, τα δύο CV ήταν σχεδόν ίδια, με ισοδύναμα προσόντα των υποψηφίων.\nΦαίνεται λοιπόν, αν η έρευνα έχει δίκιο, πως οι εντυπωσιακές γυναίκες δεν απολαμβάνουν το προνόμιο της ομορφιάς, όπως οι άνδρες. Πώς εξηγούν, όμως, αυτά τα ευρήματά τους οι ερευνητές; Το κυριότερο επιχείρημά τους, απ’ ό,τι φαίνεται, είναι η γυναικεία ζήλια στον εργασιακό τομέα.\nΜάλλον οι γυναίκες που βρίσκονται σε θέσεις, οι οποίες τους επιτρέπουν να κάνουν προσλήψεις, απορρίπτουν τις όμορφες υποψήφιες, βλέποντάς τες ανταγωνιστικά, και προτιμούν μια πιο ουδέτερης εμφάνισης γυναίκα.\nΑντίθετα, οι άνδρες εργοδότες δεν διστάζουν να προτιμήσουν κάποιον όμορφο άνδρα για τη θέση εργασίας, καθώς η έρευνα δείχνει ότι δεν μοιράζονται την ίδια ανασφάλεια με τις θηλυκές ομολόγους τους.\nΒέβαια, τα παραπάνω αφορούν τα κριτήρια της πρόσληψης. Από εκεί κι έπειτα, τα πράγματα αλλάζουν, σύμφωνα με παλαιότερη μελέτη. Τα δεδομένα λένε πως μια όμορφη γυναίκα κερδίζει πιο εύκολα αύξηση στον μισθό της, ενώ όσο ανεβαίνουν τα… κιλά, τόσο κατεβαίνουν τα μισθολογικά νούμερα.\nΣυγκεκριμένα, η 'τιμωρία' των άσχημων γυναικών μεταφράζεται σε 5% μικρότερο μισθό από τις πιο όμορφες, ενώ ο μισθός άσχημων ανδρών είναι κατά 10% μικρότερος από αυτούς των πιο εμφανίσιμων.\nΠάντως, εμείς συνεχίζουμε να πιστεύουμε πως η ομορφιά είναι κάτι το υποκειμενικό και δεν μπορεί εύκολα να μετρηθεί, πόσο μάλλον να καθορίσει την καριέρα και την αμοιβή ενός ευσυνείδητου εργαζόμενου. Ποια είναι η δική σας γνώμη;\nΠηγές: Πηγή: nytimes.com


Ο κ. Τσίπρας με το ένα χέρι μοιράζει αυξήσεις και με το άλλο τις παίρνει πίσω - Απόψεις - Νέα Κρήτη\nΤώρα διαβάζετε: Ο κ. Τσίπρας με το ένα χέρι μοιράζει αυξήσεις και με το άλλο τις παίρνει πίσω\nΟ κ. Τσίπρας με το ένα χέρι μοιράζει αυξήσεις και με το άλλο τις παίρνει πίσω\nΗ αύξηση του κατώτατου μισθού έπρεπε να είχε δοθεί ήδη από το 2017, όπως προέβλεπε νόμος που είχε θεσπίσει η κυβέρνηση της Ν.Δ., και τον οποίον είχε καταψηφίσει ο ΣΥΡΙΖΑ.\nΓράφει ο Λευτέρης Ζερβός*\nΚαθυστέρησε, γιατί η κυβέρνηση διέλυσε την οικονομία με την υπερφορολόγηση και την ανεύθυνη πολιτική της. Όπως καθυστέρησε και η κατάργηση του υποκατώτατου μισθού, για την οποία πρώτη είχε δεσμευτεί η Ν.Δ. και ο Κυριάκος Μητσοτάκης.\nΣε κάθε περίπτωση, πραγματικές και ουσιαστικές αυξήσεις μισθών επιτυγχάνονται μέσα σε μια οικονομία που αναπτύσσεται με ισχυρούς ρυθμούς, προσελκύει επενδύσεις και ευνοεί τη δημιουργία νέων επιχειρήσεων.\nΟι κυβερνητικές θριαμβολογίες για την αύξηση του κατώτατου μισθού αποτελούν ακόμη μια κραυγαλέα περίπτωση εμπαιγμού και υποκρισίας του ΣΥΡΙΖΑ απέναντι στους εργαζόμενους. Και αυτό διότι:\n* Η αύξηση του κατώτατου μισθού συντελείται με τον Ν. 4172/2013 (κυβέρνηση Σαμαρά), έναν νόμο που όχι μόνο ο ΣΥΡΙΖΑ καταψήφισε στη Βουλή, αλλά τον κατήγγειλε με κραυγές, βαφτίζοντάς τον ως νόμο- «γαλέρα», που δημιουργεί εργασιακό μεσαίωνα.\n* Η εφαρμογή του γίνεται με καθυστέρηση δύο ετών, καθώς θα έπρεπε να έχει ήδη εφαρμοστεί από την 1η/1/2017, σύμφωνα με το άρθρο 103 του ίδιου νόμου, όπως ήταν προγραμματισμένο, καθώς η έξοδος της χώρας από τον κύκλο των δημοσιονομικών δεσμεύσεων θα είχε συντελεστεί πολύ νωρίτερα.\n* Η αύξηση του κατώτατου μισθού από τον ΣΥΡΙΖΑ έρχεται σε μια καθημαγμένη αγορά εργασίας, όπου ο ένας στους τρεις εργαζόμενους αμείβεται με 319 ευρώ (στοιχεία ΕΦΚΑ), ενώ οι ευέλικτες μορφές απασχόλησης στις νέες προσλήψεις κυριαρχούν απόλυτα με 56,22% (“Εργάνη”, Δεκέμβριος 2018).\n* Η έκθεση του ILO ανέδειξε ότι η χώρα μας το 2017 ήταν πρωταθλήτρια Ευρώπης στη μείωση μισθών κατά 3,5%, ενώ μάλιστα το 2014 είχαμε αύξηση μισθών κατά 1,9%.\n* Μαζί με την αύξηση του κατώτατου μισθού θα έχουμε και ταυτόχρονη αύξηση των ασφαλιστικών εισφορών ισόποσα κατά 11%, για το 80% των ελεύθερων επαγγελματιών, αυτοαπασχολούμενων και αγροτών. Και αυτό συμβαίνει γιατί, σύμφωνα με τον νόμο Κατρούγκαλου, η βάση υπολογισμού των εισφορών διαμορφώνεται κάθε φορά από το ύψος του κατώτατου μισθού.\nΣε αντίθεση όμως με ό,τι κάνει ο ΣΥΡΙΖΑ, η Ν.Δ. σχεδιάζει την αύξηση του κατώτατου μισθού σε συνδυασμό με άλλες πολιτικές, οι οποίες θα ενισχύσουν την ανάπτυξη και θα επιτρέψουν στις επιχειρήσεις να απορροφήσουν αυτή την αύξηση χωρίς προβλήματα. Και ισχύει η δέσμευσή μας ότι ο κατώτατος μισθός θα πρέπει - λαμβάνοντας υπόψη και την αύξηση που θα γίνει τώρα - να ενισχυθεί την επόμενη τριετία με ρυθμό διπλάσιο της αύξησης του ΑΕΠ.\n* Ο Λευτέρης Ζερβός είναι μέλος Π.Ε. της Ν.Δ., αντιπρόεδρος ΝΟΔΕ Ηρακλείου.


Κρουαζιερόπλοιο κορωνοϊός: Τουλάχιστον 80 κρούσματα έξω από την Ουρουγουάη | Alphafreepress.gr\nalphafreepress.gr / ΚΟΣΜΟΣ / Κρουαζιερόπλοιο κορωνοϊός: Τουλάχιστον 80 κρούσματα έξω από την Ουρουγουάη\nΚρουαζιερόπλοιο κορωνοϊός: Τουλάχιστον 80 κρούσματα έξω από την Ουρουγουάη\n06.04.2020 | 20:28\nΚρουαζιερόπλοιο κορωνοϊός: Οι υγειονομικές αρχές της Ουρουγουάης προχώρησαν σε διαγνωστικούς ελέγχους κορωνοϊού και μέχρι στιγμής έχουν βρεθεί θετικοί στον SARS-CoV-2 81 επιβάτες και ναυτικοί.\nΚρουαζιερόπλοιο κορωνοϊός: Τουλάχιστον 80 άνθρωποι που επιβαίνουν σε ένα κρουαζιερόπλοιο, αγκυροβολημένο στα ανοιχτά του Μοντεβιδέο, βρέθηκαν θετικοί στον νέο κορωνοϊό, όπως ανακοίνωσε σήμερα η αυστραλιανή εταιρεία Aurora Expeditions. Σύμφωνα με την ανακοίνωση αυτή, οι υγειονομικές αρχές της Ουρουγουάης προχώρησαν σε διαγνωστικούς ελέγχους και μέχρι στιγμής έχουν βρεθεί θετικοί στον SARS-CoV-2 81 επιβάτες και ναυτικοί. Αναμένονται επίσης τα αποτελέσματα άλλων 90 δειγμάτων ενώ 45 άνθρωποι βρέθηκαν αρνητικοί στον ιό.\nΑπαγόρευση από την Ουρουγουάη\nΟι επιβάτες και το πλήρωμα (στην πλειονότητά τους είναι Αυστραλοί, Νεοζηλανδοί και Βρετανοί) παραμένουν μπλοκαρισμένοι εδώ και περίπου 10 ημέρες πάνω στο Greg Mortimer, αφού οι αρχές της Ουρουγουάης απαγόρευσαν την αποβίβασή τους. «Υπάρχει ένα σχετικά αυξημένο ποσοστό των προσβληθέντων, όμως μόνο έξι χρειάστηκε να μεταφερθούν σε νοσοκομεία του Μοντεβιδέο επειδή κινδύνευε η ζωή τους», είπε ο υπουργός Εξωτερικών της Ουρουγουάης Ερνέστο Τάλβι.\nΠρόσθεσε ότι είναι σε εξέλιξη συζητήσεις, ιδίως με την κυβέρνηση της Αυστραλίας, για να οργανωθεί η επιστροφή των επιβατών στις χώρες τους. Το Greg Mortimer, που φέρει σημαία Μπαχαμών, απέπλευσε από την Ουσουάια της Αργεντινής στις 15 Μαρτίου για κρουαζιέρα στην Ανταρκτική.\nΟ βασιλιάς της Ταϊλάνδης, Μάχα Βαχιραλονγκόρν ξανά – «σπάει» την καραντίνα\nΚΡΟΥΣΜΑΤΑ ΚΟΡΟΝΟΙΟΥ ΚΡΟΥΑΖΙΕΡΟΠΛΟΙΟ


Ρόδος: Ολοκληρώθηκαν τα γυρίσματα τηλεοπτικής σειράς που θα προβληθεί σε Νορβηγία και Σουηδία - etravelnews.gr\nΤεράστια θα είναι προβολή της Ρόδου μέσα από την τηλεοπτική σειρά «Landskampen» που θα προβληθεί στη Σουηδία και τη Νορβηγία.\nΗ σειρά ολοκλήρωσε τα γυρίσματα στη Ρόδο και περιλαμβάνει οκτώ επεισόδια, κάθε ένα από 45 λεπτά σε ζώνη υψηλής τηλεθέασης (Prime time). Η εκπομπή θα προβληθεί στο TV2 της Νορβηγίας και στο TV4 στη Σουηδία που είναι οι μεγαλύτεροι εμπορικοί τηλεοπτικοί σταθμοί στις αντίστοιχες χώρες.\nΚάθε επεισόδιο εκτιμάται ότι θα έχει περίπου 1,5 εκατ. τηλεθεατές. Η τηλεοπτική σειρά είναι «δομημένη» γύρω από διαγωνισμούς μεταξύ της νορβηγικής και της σουηδικής ομάδας. Κάθε ομάδα αποτελείται από τέσσερις αθλητές-τριες παγκόσμιας κλάσης από τα χειμερινά αθλήματα (σκι αντοχής, διάθλο) μεταξύ των οποίων πολλοί ολυμπιονίκες και παγκόσμιοι πρωταθλητές.\nΟι οκτώ αθλητές -τέσσερις από κάθε χώρα- (Petter Northug, Therese Johaug, Tiril Eckhoff, Emil Iversen, Charlotte Kalla, Kalle Halfvarsson, Hanna Öberg, Sebastian Samuelsson) είναι λαμπρές προσωπικότητες και θα συμβάλουν στην προώθηση της Ρόδου, ως προορισμού στη νορβηγική και τη σουηδική αγορά.\nΑύξηση 7,7% στις αεροπορικές αφίξεις από το εξωτερικό το πρώτο 11μηνο στη Ρόδο


Χμ… από την στιγμή που δεν χρειάζεται να περιγραφεί (και άρα να εξηγηθεί) το γεγονός, μπορεί να υπάρχει και λίγο ε (μικρό) και όχι Ε.\nΡε παιδιά, το παλεύω, αλλά μου βγαίνει εκτός θέματος! Δεν λέω παραπάνω, μετά το ανέβασμα των ιστοριών (αν θα έχω ανεβάσει και εγώ) θα σας πω\nΕντάξει. Μου ήρθε και η ιδέα. Πως και αν θα γραφεί... Θα δείξει. Και ταιριάζει και στον ωραίο τίτλο!\nΜ-μα πώς μπορείς να βγαίνεις εκτός θέματος σε ένα τόσο πλατύ θέμα;\nΤο περιμένω Γρηγόρη.\nΑπάντηση σε pm\nέχω κι εγώ μια ιδέα καθώς και 624 λέξεις...αν συνεχίσω έτσι θα παίξω..\nΈτσι, μπράβο, παιδιά!\nΙδέα έχω, λέξεις δεν έχω - ακόμα, αλλά με ξέρετε, θα γράψω 3.000 την τελευταία μέρα και μετά θα γκρινιάζω που δεν πρόλαβα να διορθώσω. Όχι, εντάξει, ελπίζω προφανώς ότι δεν θα γίνει έτσι. Είμαι στη φάση σχηματισμού της ιδέας και σχεδιασμού του διηγήματος, για την ώρα.\nΑχ! Tiessa, Tiessa, τι μας έκανες με το θέμα που έβαλες. Θα βγάλουμε όλοι τα εσώψυχά μας έξω. Αν και βρίσκομαι στα τελευταία κεφάλαια ενός πολύ μεγαλύτερου πρότζεκτ, θα προσπαθήσω κι εγώ να γράψω κάτι τρελό, κάτι παλαβό, που ήθελα χρόνια να γράψω και όλο το ανέβαλα. Και κολλάει καπάκι με το θέμα. Αν τελικά προλάβω και το γράψω,........ζητάω προκαταβολικά συγνώμη από όλους.\nΓια κάντε μου έναν απολογισμό, πόσοι είστε σε κάποια φάση σχεδιασμού γραψίματος να δω πόσοι θα μαζευτούμε και να βάλω με τον Τώνη ένα στοίχημα για την τελευταία θέση.\nΕγώ νομίζω θ'απέχω...\nΘα προσπαθήσω πάντως να σας διαβάσω\nΕσύ όλο λουφάρεις συγγραφικώς τελευταία!\nΠολύ ωραίο το θέμα! Ακόμα δεν έχω ξεκινήσει, αλλά αν προλάβω θα γράψω μια ιδέα που με γυροφέρνει.\nΦίνισντ ράητινγκ, έντι-Ντινγκ\nΧμ βλέπω μεγάλες πένες να έχουν ετοιμαστεί για το διαγωνισμό.\nΜάλλον θα πιάσω πάγκο με τον Τζώνη να σας απολαύσω.\nΜάλλον θα πιάσω πάγκο με τον Τ(ζ)ώνη να σας απολαύσω.\nΌπως πάει, όποιος μπει στην πρώτη εικοσάδα χάνει το στοίχημα…\nEdited January 15 by Old man & SiFi\nΛες πάμε για είκοσι;\nΔεν σηκώνετε τα χεράκια (κάντε κανένα RSVP) να δούμε ποιος γράφει...\nΌσο για θέση, θα ξεκινήσουμε από την 21 και κάτω για να μην υπάρχουν παράπονα. ΟΚ;\nΡίσκαρα το RSVP αν και μόλις έχω μπει σε ένα χαοτικό σύμπαν διαφορετικών πιθανών εξελίξεων για τους ήρωες και την ιστορία το οποίο φοβίζει - θέλει πολλή δουλειά να βρεθεί ένας συνδυασμός που να βγάζει κάπως νόημα και ταυτόχρονα να είναι ενδιαφέρων (τουλάχιστον για μένα).\nΑυτό ήταν η γκρινιάρικη έκδοση του "ναι εγώ είμαι μέσα"..\nEdited January 15 by Man_from_Earth\nΕπιτέλους έκανα την αρχή με 400 λέξεις... είχα σκαλώσει πραγματικά στο ποια ιδέα να αναπτύξω. Ελπίζω το αποτέλεσμα να ικανοποιήσει\nΗ ιδέα που μου κατέβηκε θέλει δουλίτσα μπόλικη τελικά. Ευτυχώς που υπάρχει δυνατότητα -μην πω και απαίτηση- να δοθεί προτεραιότητα στις συνέπειες των αλλαγών της πραγμαιτκότητας και όχι στο τεχνικό μέρος. Εκτός που θα μου έλειπαν τεχνικοί όροι, δεν θα με έφταναν και οι λέξεις.\nΕγώ τελείωσα νομίζω.\nΤο κείμενο αυτή τη στιγμή αναπαύεται βολικά στα βάθη του σκληρού μου δίσκου, μα ανυπομονεί να βγει έξω και να γνωρίσει αυτόν τον σκληρό, άκαρδο κόσμο. Εσάς δηλαδή!\nNo-no-no, δεν έχετε ιδέα τι σας περιμένει!\nΠολύ προκομένοι είστε όλοι. Εγώ έχω δρόμο ακόμη....\nΚι εγώ σε κάποιο χαοτικό σύμπαν έχω βρεθεί, σαν μεγάλη να είναι η μπουκιά που έβαλα στο ταπεινό μου στόμα. Το παλεύω αλλά δεν υπόσχομαι να συμμετάσχω, παρά μόνο σαν αναγνώστης.\nΟι μεγάλες μπουκιές είναι οι ωραίες!\nΕγώ να δω πότε θα προλάβω. Αν και η ιδέα μου είναι λίγο περίεργη.\nΑλλά την τελευταία θέση θα στη φάω αγαπητέ μου.


Φυτικό έλαιο Monoi De Tahiti 100ml (MEGALIUM) τιμή 7.90€ - Βιολογικά Προϊόντα - Φυτικά Έλαια\nΑρχική Σελίδα/ΑΡΩΜΑΤΟΘΕΡΑΠΕΙΑ/Φυτικά Έλαια/Φυτικό έλαιο Monoi De Tahiti 100ml (MEGALIUM)\nΦυτικό έλαιο Monoi De Tahiti 100ml (MEGALIUM)\nΚΩΔΙΚΟΣ (SKU): 0602033\nΤο λάδι Monoi φτιάχνεται από την ανάμιξη καθαρού λαδιού καρύδας με άνθη Tiare (γαρδένιες της Ταϊτής), που αποτελούν το λουλούδι έμβλημα της χώρας.\nΤο λάδι που προκύπτει από την εκχύλιση αυτών των ανθών είναι το Monoi με ιστορία 2000 χρόνια πίσω στον πολιτισμό των Maori και από τότε μέχρι σήμερα χρησιμοποιείται για την περιποίηση του δέρματος, των μαλλιών, την προστασία από τον ήλιο, την ανακούφιση των συμπτωμάτων του κρυολογήματος, των πονοκεφάλων και των εγκαυμάτων από την έκθεση στον ήλιο.\nΤο Monoi είναι πλούσιο σε Σαλικυλικό Μεθύλιο ένα συστατικό με εξαιρετικά καταπραϋντικές ιδιότητες για το δέρμα. Απορροφάται σε βάθος και ρυθμίζει τα επίπεδα υγρασίας της επιδερμίδας και θωρακίζει την άμυνά της έναντι στις περιβαλλοντικές επιθέσεις, το αλάτι της θάλασσας, το κρύο, τους δυνατούς ανέμους και την ηλιακή ακτινοβολία.\nΕπίσης, συμβάλλει σημαντικά στην αύξηση της παραγωγής μελαμίνης από τον οργανισμό με αποτέλεσμα να μας βοηθά να αποκτήσουμε ένα βαθύ μαύρισμα.\nΠεριέχει αντιοξειδωτικά που προσφέρουν αντιγηραντική προστασία, προλαμβάνουν τις ρυτίδες και επαναφέρουν την υγιή όψη στο δέρμα.\nΤαυτόχρονα το λάδι καρύδας είναι ιδανικό για την ενυδάτωση και επαναφορά της λάμψης των μαλλιών, ενώ ο τρόπος με τον οποίο παράγεται προκειμένου να καταλήξει σε λάδι Monoi του προσδίδει μία εξαιρετική ελαφρότητα! Έτσι τα μαλλιά το απορροφούν καλύτερα από το απλό λάδι καρύδας με αποτέλεσμα οι περιποιητικές του ιδιότητες να αυξάνονται στο μέγιστο!\nΤα έλαια βάσης ή φυτικά έλαια MEGALIUM, προέρχονται από εκχύλιση ή την ψυχρή έκθλιψη των λιπαρών συστατικών των φυτών, συνήθως από τους σπόρους, τους πυρήνες ή τους καρπούς . Κάθε έλαιο βάσης προσφέρει έναν διαφορετικό συνδυασμό θεραπευτικών ιδιοτήτων και χαρακτηριστικών. Η επιλογή του ελαίου βάσης εξαρτάται από το θεραπευτικό όφελος που επιδιώκεται. Χρησιμοποιούνται και για να αραιώσουν τα αιθέρια έλαια πριν από την εφαρμογή επάνω στο δέρμα.


Προβληματισμένος με την Ελλάδα ο Πάντοαν:«Δύσκολη η πορεία.Το αποτέλεσμα δεν προεξοφλείται» | Star.gr\nΠροβληματισμένος με την Ελλάδα ο Πάντοαν:«Δύσκολη η πορεία.Το αποτέλεσμα δεν προεξοφλείται»\n"Οι Έλληνες θα πρέπει να υπερψηφίσουν γρήγορα σημαντικά μέτρα στην βουλή"\nΕπιφυλακτικός για το μέλλον της Ελλάδας, παρά την επίτευξη συμφωνίας, εμφανίστηκε ο ιταλός υπουργός οικονομικών Πιέρ Κάρλο Πάντοαν, μιλώντας σήμερα στην οικονομική εφημερίδα «Il Sole 24 Ore».\n«Είναι ακόμη μια δύσκολη πορεία και το αποτέλεσμα δεν μπορεί να προεξοφληθεί», είπε αρχικά ο κ.Πάντοαν, αποκαλύπτοντας το παρασκήνιο των δραματικών διαπραγματεύσεων στις Βρυξέλλες .\n«Ήταν σχεδόν όλοι αντίθετοι στο νέο πρόγραμμα. Στο τέλος μόνον εμείς, οι Γάλλοι και η μικρή Κύπρος ήμασταν υπέρ ενός συμβιβασμού. Αυτό, ίσως, δεν έγινε πλήρως αντιληπτό. Για τον λόγο αυτό θεωρώ ότι αποτελεί διαπραγματευτική επιτυχία και της Ιταλίας το ότι πετύχαμε αυτό το αποτέλεσμα», είπε ο κ.Πάντοαν, εκφράζοντας την έκπληξη του για την ευρύτητα του μετώπου των χωρών που συμμερίστηκαν την γραμμή του Βερολίνου.\n«Υπήρχε σίγουρα ένα ευρύ μέτωπο αντίθετο σε ένα νέο πρόγραμμα. Σήμερα δεν μπορούμε να πούμε ότι το πρόγραμμα αυτό υπάρχει, αλλά έχουμε την δέσμευση να ξεκινήσει διαπραγμάτευση εφόσον κάποιες προϋποθέσεις ικανοποιηθούν μέσα στις επόμενες ημέρες. Είναι ένα σημαντικό αποτέλεσμα, για το οποίο π��έπει να είμαστε ικανοποιημένοι» πρόσθεσε ο ίδιος, εκτιμώντας ότι οι μεταρρυθμίσεις που συμφωνήθηκαν θα επιτρέψουν στην Ελλάδα να ανακτήσει μια οικονομία ικανή να πορευθεί αυτόνομα.\n«Εκείνο που εγκρίθηκε είναι ένα πρόγραμμα χρήσιμο για την Ελλάδα. Στοχεύουμε, στο να ξαναστήσουμε τα πόδια του, το τραπεζικό σύστημα: αυτό είναι ένα βασικό σημείο για να τροφοδοτηθούν και πάλι οι επενδύσεις» πρόσθεσε ο κ.Πάντοαν, τονίζοντας την ανάγκη να ψηφιστούν πολύ γρήγορα τα μέτρα από το ελληνικό κοινοβούλιο.\n«Το συμπέρασμα που μπορούμε να βγάλουμε είναι ότι αποφύγαμε τα χειρότερα. Αλλά από σήμερα ξεκινά μια ιδιαίτερα περίπλοκη πορεία, με αποτέλεσμα που μπορεί κάθε άλλο παρά να προεξοφληθεί. Οι Ελληνες θα πρέπει να υπερψηφίσουν άμεσα σημαντικά μέτρα στην βουλή, στην συνέχεια θα μπορέσει να ξεκινήσει η διαπραγμάτευση αυτή κάθε αυτή για ένα μνημόνιο κατανόησης (memorandum of undestanding) και θα πρέπει να ορισθεί και ο στόχος των μέτρων. Πρόκειται για πολύπλοκη διαδικασία, τεχνικά και πολιτικά» είπε χαρακτηριστικά ο Ιταλός υπουργός, τονίζοντας την αναγκαιότητα να υπάρξει ένα δάνειο- γέφυρα ύψους 6 - 7 δισ. ευρώ.\nΕπίσης αναφέρθηκε και στον ρόλο της ΕΚΤ. «Η ΕΚΤ έχει την απαραίτητη εντολή για να εγγυηθεί το επίπεδο ρευστότητας που ισχύει στην παρούσα φάση, αλλά η πολιτική εγγύηση για να ανοίξουν οι στρόφιγγες των τραπεζών ακόμη δεν υπάρχει. Πρέπει να περιμένουμε την έγκριση των πρώτων αυτών μέτρων» πρόσθεσε


1.5T Mini Excavator 47015\nOur mini excavator is compact enough to fit through narrow openings, but robust enough to work in demanding environments.Servo controls are ergonomically placed for easy and smooth operationCompact size – perfect for working in confined areasExcellent stability, dig depth and dump height for real pr..\nΜικρό, εύχρηστο, ευέλικτο και δυνατό μηχάνημα- τσαπάκι. Το μικρό και συμπαγές του σχήμα επιτρέπει την πρόσβαση από στενούς χώρους και πόρτες και στα πλέον ανώμαλα εδάφη. Ιδανικό για εργασίες εκσκαφής, σε δυσπρόσιτα μέρη...\nΜικρό, ισχυρό και πολύ ευέλικτο φορτωτάκι. Με μηδενική γωνία περιστροφής μπορεί να εργάζεται στα πιο στενά σημεία, στα εργοτάξια και στα φρεάτια. Ιδανικό για χωματουργικές εργασίες, σε δυσπρόσιτα μέρη...


ΟΑΕΔ: Εννέα προγράμματα απασχόλησης | Newspepper\n– «Επιταγές επανένταξης στην αγορά εργασίας»: πρόγραμμα 9.200 νέων θέσεων διάρκειας 12 μηνών, με ελάχιστες μικτές απολαβές τα 830 ευρώ για επιδοτούμενους ανέργους που μετατρέπουν το επίδομα ανεργίας σε επιταγή επανένταξης στην αγορά εργασίας. Η επιδότηση ανέρχεται στο 80% του μηνιαίου μισθολογικού και μη μισθολογικού κόστους, έως τα 830 ευρώ το μήνα.\n– Πρόγραμμα απασχόλησης ανέργων 18 έως 29 ετών, ανεξαρτήτως εκπαιδευτικού επιπέδου, καλύπτει 8.000 νέες θέσεις εργασίας, είναι διάρκειας 12 μηνών, και η επιδότηση καλύπτει 75% του συνολικού κόστους.\n– Πρόγραμμα απασχόλησης πτυχιούχων ανέργων έως 39 ετών, σε κλάδους έξυπνης εξειδίκευσης, καλύπτει 5.200 νέες θέσεις εργασίας. Η επιδότηση ανέρχεται στο 60% έως τα 800 ευρώ, τον μήνα.\n– Πρόγραμμα 3.000 θέσεων, για την απόκτηση εργασιακής εμπειρίας στη Θεσσαλία, Στερεά Ελλάδα, ανατολική Μακεδονία και Θράκη καθώς και στο βόρειο Αιγαίο, διάρκειας 7 μηνών και ο Ο.Α.Ε.Δ. το επιδοτεί στο 100%.\nΑνέβηκαν την Παρασκευή 30 Οκτωβρίου οι προκηρύξεις για 609 συνολικά προσλήψεις προσωπικού σε ΟΣΥ (Λεωφορεία – Τρόλεϊ) και ΣΤΑΣΥ (Μετρό – ΗΣΑΠ...\nΠροηγούμενο άρθροΟικονομικές ενισχύσεις ύψους 696,5 εκατομμυρίων ευρώ στους αγρότες


Terry Fox, ένας ήρωας που δεν μοιάζει με κανέναν άλλο | Pontos News\n13 Σεπτέμβριος 2020, 00:01 - Τελευταία Ενημέρωση: 12 Σεπτέμβριος 2020, 22:21\n(Φωτ.: The Terry Fox Foundation)\nΛένε ότι ίσως να μην υπάρχουν πιο αφοσιωμένοι και παθιασμένοι άνθρωποι από αυτούς που λαμβάνουν μέρος στους μαραθωνίους, συνήθως γιατί παλεύουν κόντρα στο ίδιο τους το σώμα, το οποίο το προετοιμάζουν συχνά με επίπονο τρόπο. Το να καταφέρει κάποιος να τερματίσει θεωρείται ένας προσωπικός άθλος. Ο πρώτος που το δίδαξε αυτό είναι ο Καναδός Terry Fox (Τέρι Φοξ).\nΓεννήθηκε στον Καναδά στις 28 Ιουλίου 1958. Από μικρός είχε έφεση στον αθλητισμό. Ξεκίνησε παίζοντας ποδόσφαιρο, ράγκμπι και μπέιζμπολ, για να καταλήξει τελικά στο μπάσκετ που ήταν και η μεγάλη του αγάπη, αν και δεν είχε ούτε το απαραίτητο ύψος, ούτε κάποιο ιδιαίτερο ταλέντο. Εντούτοις, κατάφερε να φύγει από τον… πάγκο της κολεγιακής ομάδας, να γίνει βασικός και κατακτήσει τον τίτλο του καλύτερου αθλητή της χρονιάς.\n«Εορτασμός για τον Terry Fox». Το doodle που σχεδίασε η Lynn Scurfield για την Google\nΌλα έμοιαζαν ιδανικά μέχρι τη στιγμή ενός τροχαίου, τον Μάρτιο του 1977, κατά τη διάρκεια του οποίου χτύπησε το γόνατό του. Μιας και ήθελε να τελειώσει τη χρονιά με την ομάδα μπάσκετ, δεν έδωσε σημασία στον τραυματισμό. Περίπου έξι μήνες μετά, και ενώ ο πόνος δεν υποχωρούσε, διαγνώστηκε με οστεοσάρκωμα, μιας μορφής καρκίνου που ξεκινά από τα οστά. Στους γιατρούς του δεν ήταν σαφές αν η καθυστέρηση στη διάγνωση επιδείνωσε την εξέλιξη της νόσου, αλλά το αποτέλεσμα ήταν το ίδιο.\nΟ Τέρι Φοξ έπρεπε να ξεκινήσει άμεσα χημειοθεραπείες μετά τον ακρωτηριασμό του δεξιού ποδιού. Οι πιθανότητες επιβίωσης εκείνη την εποχή ήταν στο 50%. Νικώντας τη στατιστική, περπάτησε άμεσα με το πρόσθετο μέλος, εντάχθηκε σε ομάδα μπάσκετ με αμαξίδιο και κέρδισε τρεις εθνικούς τίτλους σε τρία χρόνια.\nΤον Αύγουστο του 1979 ολοκλήρωσε τον Μαραθώνιο του Πρίγκιπα Γεωργίου στον Καναδά. Αν και τερμάτισε στην τελευταία θέση, όλοι αναγνώρισαν την τεράστια προσπάθειά του. Τότε αποφάσισε να διασχίσει τον Καναδά και να μαζέψει χρήματα για την έρευνα πάνω στον καρκίνο – στόχος ήταν ένα δολάριο για κάθε Καναδό, δηλαδή 24 εκατομμύρια.\nΜαζί του ως συνοδοιπόρο είχε τον καλύτερό του φίλο. Εκείνος τον ακολουθούσε με ένα φορτηγάκι στο οποίο ζούσαν. Ξεκίνησε τo «Μαραθώνιο της Ελπίδας» στις 12 Απριλίου 1980. Το ταξίδι επίπονο, όπως και η συνεχής προσπάθεια που έκανε. Έτρεξε κάθε μέρα επί 143 μέρες μια απόσταση σχεδόν ίση με έναν μαραθώνιο.\nΣτην αρχή της προσπάθειάς του δεν υπήρξε η ανταπόκριση που περίμενε και χρειάστηκε να περάσει αρκετός καιρός μέχρι να γίνει γνωστός ο αγώνας του. Τότε, όμως, σε κάθε του άφιξή του σε κάποια πόλη αποθεωνόταν, ενώ αργότερα σύμμαχός του έγινε και η τηλεόραση.\nΜετά από λίγους μήνες το σώμα του άρχισε να εξαντλείται· αναγκάστηκε να σταματήσει την 1η Σεπτεμβρίου 1980 έχοντας διανύσει συνολικά 5.373 χιλιόμετρα. Αρνήθηκε οποιαδήποτε πρόταση να ολοκληρώσει τον αγώνα του κάποιος εθελοντής.\n(Φωτ.: Gail Harvey)\nΌταν διαγνώστηκε η μετάσταση του καρκίνου στους πνεύμονες, ο Τέρι Φοξ είχε συγκεντρώσει 1,7 εκατομμύρια δολάρια. Το ποσό μέχρι τον Απρίλιο του 1981, λίγο προτού φύγει από τη ζωή, έναν μήνα πριν από τα 23α γενέθλιά του, είχε φτάσει τα 23 εκατομμύρια μέσω δωρεών, πάρα πολύ κοντά στο στόχο που είχε θέσει.\nΗ διαδρομή που πρόλαβε να κάνει ο Terry Fox (πατήστε πάνω στη φωτογραφια για το ημερολόγιο που κρατούσε)\nΑπό το 1981 στη μνήμη του διοργανώνεται στον Καναδά το Terry Fox Run, στο οποίο οι συμμετέχοντες περπατούν, τρέχουν ή κάνουν ποδήλατο συγκεντρώνοντας χρήματα για την έρευνα κατά του καρκίνου. Σήμερα υπολογίζεται ότι οι δωρεές, μέσω και του ιδρύματος που φέρει το όνομά του, ξεπερνούν τα 800 εκατομμύρια, ενώ αντίστοιχες δράσεις έχουν γίνει και σε άλλες χώρες.\nΜαραθωνιος, Καρκινοπαθής, Καρκινος, Καναδας\nΘεσσαλονίκη: «Πράσινες» διοργανώσεις ο Διεθνής Νυχτερινός Ημιμαραθώνιος και ο Διεθνής Μαραθώνιος «Μέγας Αλέξανδρος»\nΣκοπός, ο περιορισμός του οικολογικού-περιβαλλοντικού αποτυπώματος.\n24 Αύγουστος 2020, 23:36


Να ζεις τη ζωή σου σαν μικρό παιδί, την κάθε σου μέρα σαν θαύμα – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nΕρχεται το πρώτο τεχνητό ενεργειακό νησί. Θα…\nΣεισμός 4,2 Ρίχτερ στον Πατραικό\nby 1NEWS 18 Νοεμβρίου 2020 0197\nΚάθε μέρα είναι ένα δώρο (μια έκπληξη, ένα θαύμα) να το ανοίγεις, (να το ζεις) με ενθουσιασμό, με αγάπη, με χαρά, με χαμόγελο. Την κάθε σου μέρα να την ζεις σαν μια έκπληξη που έχει μόνο χαρές να σου προσφέρει και ας μέσα σου πονάς.\nΝα ξεπερνάς τον πόνο σου όπως ένα παιδί που πέφτει, ματώνει και την επόμενη στιγμή παίζει, σηκώνεται και τρέχει σαν να μη πόνεσε ποτέ, σαν μην απέκτησε πληγή. Έτσι κι εσύ να σηκώνεσαι κάθε φορά που πέφτεις, να γελάς με τον πόνο σου, έπειτα από κάθε δυσκολία να συνεχίζεις με χαμόγελο, με δύναμη. Μη κοιτάς πίσω, μόνο μπροστά να κοιτάς, ευθύ το βλέμμα στην δυσκολία, στον πόνο, σε ό, τι είναι μπροστά σου.\nΜόνο να καταφέρεις να συνειδητοποιήσεις πως η ζωή προχωράει και θα συνεχίσει να προχωράει και θα μας τραβάει μαζί της. Εμείς όμως θα επιλέξουμε αν θα συνεχίσει απλά να μας τραβάει ή αν θα καταφέρουμε να συμβαδίζουμε μαζί της και να τραβήξουμε το δρόμος μας!\nΓιατί την ζωή εμείς την βλέπουμε όμορφη ή άσχημη, έχει την εικόνα που της δίνουμε! Όμορφη δεν σημαίνει πως δεν θα έχει δυσκολίες αλλά πως ότι και να γίνει θα βρίσκουμε πάντα τον τρόπο να κοιτάμε τα καλά της και να προχωράμε με χαμόγελο μαζί της και αυτό είναι το μυστικό της! Η ζωή προχωράει και δεν μας περιμένει και είναι τόσο μικρή για να μην την χαρούμε όπως της αξίζει.\nΘυμήσου για μια στιγμή πως ήσουν όταν ήσουν παιδί μέσα στη χαρά και στην ανεμελιά. Καθώς όμως μεγάλωνες άφησες αυτό το παιδί να εξασθενήσει από το άγχος, από τον φόβο, τις στεναχώριες σου. Ξέχασες το παιδί που έχεις μέσα σου, σταμάτησες να του δίνεις την τροφή που χρειάζεται για να επιβιώσει την χαρά, το γέλιο, το σκότωσες με την αδιαφορία σου, έπαψες να ζεις. Μπορείς όμως και πάλι να το αναστήσεις αν πιστέψεις ότι η ζωή, η κάθε μέρα που ξυπνάμε είναι ένα δώρο, ένα θαύμα που αξίζει να το χαρούμε, να το αξιοποιήσουμε σωστά.\nΧανόμαστε καθώς μεγαλώνουμε μέσα στον λαβύρινθο των ευθυνών και των υποχρεώσεων, σταματάμε να παίζουμε, να γελάμε, να ενθουσιαζόμαστε. Ξεχνάμε ότι η ζωή από μόνη της είναι ένα θαύμα, όλα όσα υπάρχουν γύρω μας είναι ένα μικρό θαύμα και εμείς τα θεωρούμε δεδομένα. Είναι θαύμα που ζούμε, που ξυπνάμε, που έχουμε την οικογένεια μας, που βλέπουμε τον ήλιο στην ανατολή και έπειτα στη δύση. Τίποτα δεν είναι ανάξιο σε αυτή τη ζωή και οφείλουμε να είμαστε ευχαριστημένοι για αυτά που έχουμε. Να εκτιμάμε που ξυπνάμε σε ένα σπίτι και έχουμε άτομα να πούμε μια καλημέρα, πόσο σημαντικό είναι αυτό και καθόλου δεδομένο, είμαστε τυχεροί που το έχουμε.\nΑπό την στιγμή που σκοτώνουμε το παιδί που κάποτε εκτιμούσε όλα αυτά που εμείς ξεχνάμε και τα θεωρούμε ασήμαντα, σταματάμε να ζούμε. Αφήνουμε τις μέρες να περνάνε, μελαγχολούμε, περιμένουμε ένα θαύμα για να χαμογελάσουμε, νομίζουμε ότι είναι ένα ταξίδι σχεδόν ουτοπικό και δεν θα το αντικρύσουμε ποτέ, δεν θα το ζήσουμε.\nΌμως τα θαύματα είναι γύρω μας, συμβαίνουν κάθε μέρα απλά τις περισσότερες φορές κοιτάμε από την αντίθετη κατεύθυνση και δεν τα βλέπουμε και είναι η ίδια η ζωή και καθετί που μας προσφέρει. Ας τα δούμε επιτέλους και ας χαμογελάσουμε που μπορούμε να τα δούμε, να τα ακούσουμε, να τα γευτούμε, να τα μυρίσουμε. Κάθε μέρα που ξυπνάς μη ξεχνάς να χαμογελάς, να σκέφτεσαι ότι είσαι τυχερός που ανοίγεις τα μάτια σου…\n8 τρόποι να βελτιώσουμε την προσωπική αίσθηση του χρόνου


Αρχική » Ο «Γολγοθάς» των φορτοεκφορτωτών στο λιμάνι της Πάτρας\nΜία απίστευτη ιστορία εκτυλίσσεται τα τελευταία χρόνια στην Πάτρα με πρωταγωνιστές εργαζόμενους και τοπικό σωματείο. Πρόκειται για το επαγγελματικό σωματείο φορτοεκφορτωτών -καβοδετών «Ο ΗΡΑΚΛΗΣ» το οποίο δραστηριοποιείται στο λιμάνι της Πάτρας και μερίδα εργαζομένων που διεγράφη από το Σωματείο πριν από μερικά χρόνια.\nΑν και οι εργαζόμενοι έχουν δικαιωθεί στα Δικαστήρια εντούτοις όπως καταγγέλλεται από το Εργατικό Κέντρο Πάτρας σε διάφορες ανακοινώσεις δεν τους επιτρέπεται να εργαστούν. Άνθρωποι με οικογένειες που δίνουν καθημερινά τη δική τους μάχη για επιβίωση.\nΗ υπόθεση ξεκινά κάπου το 2015. Η διοίκηση του Σωματείου Ηρακλής το οποίο δραστηριοποιείται από το 1945 στο λιμάνι της Πάτρας και ελέγχεται από το υπουργείο Εργασίας προχώρησε στη διαγραφή εργαζομένων οι οποία για πάνω από 25 χρόνια απασχολούνταν ως «φορτοεκφορτωτές και καβοδέτες στο λιμάνι της Πάτρας ως ισότιμα μέλη του «σωματείου ΗΡΑΚΛΗΣ», όπως αναφέρεται σε σχετική ανακοίνωση που εξέδωσε πριν από μερικούς μήνες το Εργατικό Κέντρο Πάτρας. Το Σωματείο όπως αναφέρεται στην ίδια ανακοίνωση είναι αυτό «που κλείνει τις συμφωνίες με τις ναυτιλιακές εταιρίες και έχει τον έλεγχο των εργασιών και των οικονομικών». Με λίγα λόγια εάν κάποιος δεν τα έχει καλά με το Σωματείο πολύ δύσκολα μπορεί να εργαστεί στο λιμάνι της Πάτρας, όπως καταγγέλλεται.\nΟι εργαζόμενοι προσέφυγαν στα Δικαστήρια και δικαιώθηκαν και μάλιστα με τελεσίδικες δικαστικές αποφάσεις. Ειδικότερα το Δικαστήριο έκρινε πως η διαγραφή τους ήταν «παράνομη» και «άκυρη». Ειδικότερα το Δικαστήριο έκρινε πως οι εργαζόμενοι «δεν παραβίασαν το καταστατικό ή αποφάσεις της Γενικής Συνέλευσης και ΔΣ του Σωματείου ούτε προέβησαν σε πράξεις αντιβαίνουσες στο σκοπό και τα συμφέροντα του σωματείου ή παραβλάπτουν τα συμφέρονταν της τάξης των φορτοεκφορτωτών. Παρά την απόφαση της Δικαιοσύνης οι εργαζόμενοι ακόμη και σήμερα δεν μπορούν να εργαστούν στο λιμάνι της Πάτρας. Μάλιστα το Σωματείο τα τελευταία χρόνια όπως καταγγέλλεται έχει καταστεί στην ουσία… «ανενεργό». Οι εργαζόμενοι του Σωματείου δημιούργησαν μία ΚΟΙΝΣΕΠ στην οποία πέρασαν όλες οι εργασίες και δραστηριότητες του σωματείου «ΗΡΑΚΛΗΣ». Ωστόσο οι δικαιωμένοι εργαζόμενοι έχουν μείνει εκτός, με αποτέλεσμα να δυσκολεύονται να εργαστούν όπως καταγγέλλεται.\n«1) Πως γίνεται σε ένα Δημόσιο Λιμάνι να ΜΗΝ γίνονται σεβαστές τελεσίδικες δικαστικές αποφάσεις αλλά να αγνοούνται επιδεικτικά και χλευαστικά;\n2) Πως γίνεται για 28 μήνες συνεχώς οι ίδιοι εργαζόμενοι -όλοι ισότιμα μελή του σωματείου – να δηλώνουν στο ΙΚΑ με υπεύθυνες δηλώσεις “Άδειες άνευ αποδοχών” για την αποχή από τις εργασίες του σωματείου, αλλά ταυτόχρονα, για τον ίδιο εργασιακό χρόνο να δηλώνουν εργασία και ένσημα στην ΚΟΙΝ.Σ.ΕΠ, που δολίως έφτιαξαν για να καταστήσουν “τεχνητά” ανενεργό το σωματείο, αφού όλες τις εργασίες της δικής του αρμοδιότητας και ευθύνης μέσα στο λιμάνι, τις μετέφεραν στην ΚΟΙΝ.Σ.ΕΠ;» αναρωτιέται σε κάποια από τις ανακοινώσεις που εξέδωσε το Εργατικό Κέντρο Πάτρας;\nΗ απάντηση του Σωματείου\nΣτην τελευταία ανακοίνωση του Εργατικού Κέντρου Πάτρας απάντησε με ανακοίνωση που εξέδωσε το Σωματείο. Σε αυτή το Σωματείο μεταξύ άλλων ανέφερε πως «η ανακοίνωση δεν ανταποκρίνεται στην πραγματικότητα», όπως επίσης και ότι «κανείς δεν έχει εμποδίσει τους συναδέλφους, στους οποίους αναφέρεται, να εργασθούν».\n«Το σωματείο μας δεν είναι εργοδότης κανενός φορτοεκφορτωτή, όπως έχει κριθεί με δικαστικές αποφάσεις, που εκδόθηκαν μετά από προσφυγή στην Δικαιοσύνη των ενδιαφερομένων συναδέλφων, άρα είναι σε πλήρη γνώση τους. Αν αυτό δεν το γνωρίζει το Εργατικό Κέντρο, ας ενημερωθεί. Αν το γνωρίζει ήδη, κακώς το αποκρύπτει και εκδίδει ανακοίνωση με αυτό το περιεχόμενο. Το σωματείο μας δεν δίνει και δεν παίρνει την δουλειά κανενός. Το επάγγελμα του φορτοεκφορτωτή έχει απελευθερωθεί με νομοθεσία εδώ και πολλά έτη. Συνεπώς κάθε φορτοεκφορτωτής έχει το δικαίωμα και την δυνατότητα να εργασθεί, όπου επιθυμεί, ενώ και το ίδιο το επάγγελμα έχει υποστεί θεμελιώδεις αλλαγές, στις οποίες, όποιοι ενδιαφερόμαστε να δουλέψουμε, έχουμε προσαρμοσθεί» αναφερόταν στη σχετική ανακοίνωση.\nΣε κάθε περίπτωση το θέμα είναι ιδιαίτερα σοβαρό και ίσως οι τοπικές αρχές και οι αρμόδιοι να πρέπει να το δουν με μεγαλύτερη σοβαρότητα.\nΛΙΜΑΝΙ • ΠΑΤΡΑ


"Ράγισαν και οι πέτρες" στην κηδεία του 31χρονου Δημήτρη Παπαντωνίου - Ηλεία Οικονομία\n“Ράγισαν και οι πέτρες” στην κηδεία του 31χρονου Δημήτρη Παπαντωνίου\nΜε ένα λουλούδι στο χέρι και με δάκρυα στα μάτια, εκατοντάδες συγγενείς και φίλοι είπαν το τελευταίο αντίο, το απόγευμα της Πέμπτης, στον Δημήτρη.\nΗ νεκροφόρα με το φέρετρο του άτυχου νέου πέρασε πρώτα από το ΚΤΕΛ Πύργου και από εκεί με συνοδεία τουλάχιστον είκοσι (20) λεωφορείων που έφεραν την φωτογραφία του και πένθιμες κορδέλες, πήγαν το σπίτι του στον Άγιο Ιωάννη κορναρίζοντας. Απέδιδαν φόρο τιμής στον συνάδελφό τους, τον ευγενικό οδηγό, τον φίλο τους, το καλό παιδί που είχε μόνο φίλους.\nΑπό το σπίτι του πήγαν όλοι πεζοί μέχρι την εκκλησία του Αγίου Δημητρίου και γέμισε με κόσμο τόσο η εκκλησία όσο και όλος ο μεγάλος περίβολος του Ναού.\nΣτην είσοδο το στεφάνι των συναδέλφων του στο ΚΤΕΛ.\nΟ επίσκοπος Ωλένης που χοροστάτησε στην εξόδιο ακολουθία στην ομιλία του είπε λόγια παρηγοριάς προς την οικογένεια του Δημήτρη.\nΟ πρόεδρος του ΚΤΕΛ μίλησε για την απώλεια ενός λαμπρού νέου και στελέχους του ΚΤΕΛ σημειώνοντας ότι “σου έδωσα φύλλο πορείας με επιστροφή…”\nΌλοι με δάκρυα στα μάτια πήγαν να συμπαρασταθούν στους γονείς του και τις αδελφές του.\nΟ πόνος τεράστριος για γονείς, αδελφές του, τους συγγενείς του, τους συναδέλφους του στο ΚΤΕΛ, τους πολλούς φίλους του….\nΠαντού δακρυσμένα μάτια, πόνος και ένα τεράστιο γιατί…\nΓιατί τόσο πρόωρα ένα νέο καλό παιδί, με όνειρα για την ζωή, έφυγε απο τον κόσμο αυτό…\nΣημειώνουμε μεταξύ άλλων και την απόφαση ανάληψης των εξόδων της κηδείας του από το ΚΤΕΛ.


Daphne's Club Hotel Apartments - Ξυλόκαστρο Διαμονή | Ekdromi.gr\nΔιεύθυνση: Οδός Σικελιανού, Συκιά Κορινθίας, Ξυλόκαστρο, 20400\nΤο Daphne's Club Hotel Apartments βρίσκεται δίπλα στην όμορφη παραλία της Συκιάς και το μοναδικό πευκοδάσος του Πεύκου στο Ξυλόκαστρο. Σε απόσταση μόλις 90 λεπτών από την Αθήνα και 60 λεπτών από την Πάτρα, είναι ένα εξαιρετικό μέρος για να σταματήσετε για μερικές νύχτες ή να περάσετε αξέχαστες διακοπές. Περιτριγυρισμένο από έναν όμορφο κήπο, το Daphne's Club είναι μια μικρή όαση γαλήνης και ηρεμίας. Μόλις 2 χλμ. βρίσκεται το διάσημο θερινό θέρετρο Ξυλόκαστρο με τα εστιατόρια, τους κινηματογράφους, τα μπαρ, τα καταστήματα, τα γήπεδα τένις, τα σπα.\nΤα ευρύχωρα και ηλιόλουστα διαμερίσματα 1, 2 και 3 δωματίων, όλα με πλήρως εξοπλισμένη κουζίνα, κλιματισμό , δορυφορική τηλεόραση και δικό τους ιδιωτικό μπαλκόνι, μπορούν να φιλοξενήσουν από 1 έως 5 άτομα. Οι επισκέπτες μπορούν επίσης να απολαύσουν το ζεστό σαλόνι.\nΤο Daphne's Club Hotel Apartments κέρδισε το Ευρωπαϊκό Οικολογικό Σήμα το Δεκέμβριο του 2008 και το διεθνές "Green Key" τον Ιούνιο του 2010.


Stamoula – Πάνος Σακέλης\nΤο μικρό πόνημα που επιμελήθηκα, είναι η αυτοβιογραφία των παιδικών χρόνων μιας καλής φίλης. Μου επέτρεψε να την επιμεληθώ και να την διαχειριστώ. Κράτησα ακριβώς τις λέξεις που η ίδια είχε γράψει. Θα έλεγα πως τελικά μόνο την ορθογραφία και την στίξη επιμελήθηκα.\nΟι καιροί είναι δύσκολοι και το μόνο που μπορώ να κάνω είναι να σας την διαθέσω ελεύθερη από το οποιοδήποτε κόστος. Το μόνο που χρειάζεται να κάνετε είναι να «κατεβάσετε»το βιβλίο της. Προσέξτε μόνο, θέλει γερά νεύρα μια και είναι η μια από τις πολλές όψεις της αλήθειας που ο δύστυχος τούτος τόπος έζησε.\nΗ αλήθεια πάντως που την χαρακτηρίζει είναι όπως λέει και η ίδια: Γεννήθηκα το 1936, αποφυλακίστηκα το 1948.\nΗ Σταμούλα τώρα βρίσκεται στο γηροκομείο της Στυλίδας, μόλις λίγα χιλιόμετρα από την προβλήτα της Αγίας Μαρίνας, από εκεί δηλαδή που ξεκίνησε σαν παιδί το μεγάλο της ταξίδι για την εξορία.\nΣτις 2 Ιανουαρίου του 2018, η Σταμούλα ξεκίνησε για το τελευταίο της ταξίδι. Μακάρι να ήξερα που θα την βγάλει ο δρόμος της. Εύχομαι, όπου κι αν πάει, να καταλάβουν ότι η Σταμούλα υπήρξε ένα στερημένο παιδί, που ποτέ δεν θέλησε να ενηλικιωθεί.\nΣυγγραφέας: Σταμούλα Μακρινιώτη\nΕπιμέλεια: Πάνος Σακέλης\nΕξώφυλλο: Βάλια Σακελλαριάδη\nΚΑΠΟΙΑ ΦΙΛΗ ΕΓΡΑΨΕ ΣΤΟ FACEBOOK:


Joyce Kilmer Memorial Forest (Βόρεια Καρολίνα, Ηνωμένες Πολιτείες) - Κριτικές\nJoyce Kilmer Memorial Forest: Εστιατόρια στην περιοχή\nΔραστηριότητες κοντά σε: Joyce Kilmer Memorial Forest\nJoyce Kilmer Memorial Forest, Βόρεια Καρολίνα - Κριτικές\nΝο 255 από 2.852 δραστηριότητες - Βόρεια Καρολίνα\nΤο Σάββατο πρωί 0.45'\nΤο Σάββατο πρωί 0.45' στο Joyce Kilmer Memorial δάσος. Ήταν ένα όμορφο πρωί για περπάτημα. Έχω Έκανα ωτοστόπ Joyce Kilmer πολλές φορές. Είναι πάντα τόσο χαλαρωτικά εκεί.\nΜε τα πόδια σε έναν καθεδρικό ναό του γίγαντα Λεύκες\nΠήγαμε σε μια ζεστή μέρα τον Ιούνιο με ένα άλλο ζευγάρι. Ήταν ένα εγκάρδιο μέρος. Σε κοντινή μεταξύ του γιγαντιαίου Poplars κάνει όλους τους επισκέπτες να νιώθουν πολύ μικρό. Όπως Έκανα ωτοστόπ και τα δέντρα διατηρούνται μεγαλώνει και μεγαλύτερο. Ήταν πολύ ήσυχο. Ένα υπέροχο μέρος...για να αντικατοπτρίζουν την ομορφιά της φύσης. Το isn λίγο εκτός της πεπατημένης επαφή αλλά αξίζει τον κόπο. Ο Joyce Kilmer ήταν σε κάτι όταν έγραψε για " Δέντρα " .Περισσότερα\nΗ οικογένειά μου και εγώ αποφασίσαμε να επισκεφθούμε το δάσος για μια περιπετειώδη πεζοπορία. Τα μονοπάτια ήταν καλά με την ένδειξη και όχι πολύ δύσκολο. Υπάρχουν πολλές ευκαιρίες φωτογραφιών στο βάσεις του γίγαντα 400χρονη συν δέντρα. Υπήρχαν ορισμένες περιοχές κλειστός λόγω πυρκαγιάς, αλλά υπάρχουν πολλά...μονοπάτια που παραμένουν ανοικτά . Είναι ένα υπέροχο μέρος για να περάσετε μερικές Ποιοτικός χρόνος με την οικογένεια, ενώ επίσης μπορείτε να απολαύσετε τα βουνά και τη φύση. Είχαμε μια έκρηξη και θα το συνιστούσα ανεπιφύλακτα να επισκεφθείτε αυτό το αξιοθέατο αν είστε στην περιοχή και έχουν λίγες ώρες για να περάσετε.Περισσότερα\nΟ Joyce Kilmer Memorial δάσος: Ομόσπονδο Κράτος της γιγάντια δέντρα\nΠεράσαμε 4 ημέρες εδώ τον Μάιο, κάμπινγκ, πεζοπορία και περιηγήσεις στη γύρω περιοχή. Τα όμορφα μονοπάτια μέσα από το δάσος είναι σαφώς καθορισμένες, και γενικά δεν είναι πολύ δύσκολο - - ορισμένα εύκολα. Τα δέντρα που ήταν τόσο ψηλά και ορισμένες έως 150 ετών, ιδιαίτερα...the poplars. Το understory φαινόταν σαν δασικές εκτάσεις garden of trillium - - μοβ, λευκό, κίτρινο, ροζ, κόκκινο και. Πανέμορφο. Κοντά σε κάμπινγκ στο Little Santeetlah Creek ήταν καθαρά και ωραία. Το δικό μας ήταν ακριβώς δίπλα από την εσπευσμένη creek.Περισσότερα\nΘα ήθελα να υπεισέλθω εδώ και χρόνια. Είναι ένα ωραίο 4 μίλι ή αύξηση τόσο τίποτα πολύ σκληρά. Και μονοπάτια. Τα δένδρα είναι απίστευτο . Η πληρότητά και ομορφιά είναι εκπληκτική\nΦαίνεται σαν να λαμβάνει πάντα να φτάσουμε στο πάρκινγκ του δάσους από Robbinsville. Όταν υπάρχουν, τοποθετήστε τα παπούτσια πεζοπορίας και μέσα στο δάσος. Το κάτω βρόχου είναι 1,25 km. Το Μνημείο Kilmer, υπάρχει το σημείο εκκίνησης για το 0,75 1,6 άνω βρόχου. Η ανάβαση προς...το memorial είναι μέτρια έντονες με ξύλινα σκαλοπάτια και βράχους. Πάρτε μια κοντινή stick· σίγουρα βοηθάει. Το ηχομονωτικό περίβλημα δέντρου τετράγωνα από τη ζέστη και τον ήλιο. Ωστόσο, δεν μπορώ να κάνω τίποτα σχετικά με την υγρασία. Ένα δροσερό αεράκι έκανε φυσήξτε περιστασιακά. Τα δένδρα είναι υπέροχη. Υπάρχει ένα ωραίο καθαρό χώρο για πικνίκ στο χώρο στάθμευσης αυτοκινήτων καθώς και καθαρές τουαλέτες. Αξίζει το ταξίδι.Περισσότερα\nΤο majestic, αξίζει τα ταξίδια\nΗ κόρη μου και εγώ το επισκεφθήκαμε αυτό το ξενοδοχείο καθώς φτάσαμε σπίτι από ένα ταξίδι ράφτινγκ. Μελετήσαμε το ποίημα και την ιστορία του Joyce Kilmer χρόνο μπροστά. Θέλαμε να δούμε τα δέντρα, και ήταν εκπληκτική. Το Tulip Poplars είναι τεράστια. Η διαδρομή είναι ρουστίκ,...αλλά πολύ εφικτό. Ήμασταν εκεί μια ζεστή μέρα, αλλά κάτω από τα δέντρα, το περπάτημα είναι να κρυώσει. Η πλησιέστερη πόλη θα χρησιμοποιηθεί για να φάτε ήταν Robbinsville. Είναι περίπου 30 km από το φαράγγι Nantahala (ράφτινγκ). Αξίζει το αυτοκίνητο, ένα εξαιρετικό απομονωμένο μέρος.Περισσότερα\nΕυχάριστο περπάτημα από την παλιά ανάπτυξης των δασών\nΑυτό είναι ένα υπέροχο σημείο εκκίνησης που μου πήρε περίπου 60-90 λεπτά ταξίδι μετ' επιστροφής. Η βλάστηση είναι όμορφο και υπάρχουν ορισμένα τεράστιο παλιό ανάπτυξη δέντρα στο άνω βρόχου. Υπάρχει μια babbling brook κατά μήκος του κάτω loop trail.\nΈνα εκπληκτικό μέρος για να επισκεφθείτε και κάντε πεζοπορία στα μονοπάτια, φέρνετε νερό και φιλμ. Διαρκεί περίπου 35 λεπτά με τα πόδια το 1,25 miler.\nΤο old ανάπτυξη λεύκες ήταν εκπληκτικά. Πολλές από τις μέλισσες και Poison Ivy, έτσι ώστε να γνωρίζετε. Μια όμορφη περιοχή.\nΚοντινά ξενοδοχείαΔείτε και τα 1.801 κοντινά ξενοδοχεία\nΚοντινά εστιατόριαΔείτε και τα 25.645 κοντινά εστιατόρια\nΚοντινά αξιοθέαταΔείτε και τα 7.313 κοντινά αξιοθέατα\nΔείτε και τα 1.801 κοντινά ξενοδοχείαΔείτε και τα 25.645 κοντινά εστιατόριαΔείτε και τα 7.313 κοντινά αξιοθέατα\nΛάβετε γρήγορα απαντήσεις από το προσωπικό του Joyce Kilmer Memorial Forest και από προηγούμενους επισκέπτες.


Νοέμβριος 2014 | ediva.gr\nΑν θέλεις να έχεις ένα εξαιρετικό αποτέλεσμα στο μακιγιάζ σου θα πρέπει να προσέχεις και τα καλλυντικά σου. Όλα τα προϊόντα ομορφιάς έχουν η...\nΨάχνεις τρόπο να γυμνάσεις αποτελεσματικά τα χέρια και τους ώμους σου και δεν βρίσκεις τίποτα; Δες εδώ τις 5 καλύτερες ασκήσεις γυμναστικής ...\nΦθινόπωρο, χειμώνας και τριχόπτωση. Ο μεγαλύτερος φόβος μιάς γυναίκας. Ειδικά μιας γυναίκας με μακρύ μαλλί,σαν το δικό μου για παράδειγμα. Έ...\nΘέλεις να έχεις μια όμορφη επιδερμίδα? Ένα όμορφο και περιποιημένο πρόσωπο δεν χρειάζεται χιλιάδες κρέμες και μακιγιάζ, απλά πρέπει να γνωρί...


ΚορονοΪος: θα υπάρξει εμβόλιο;\nCOVID-19// 3 Μαρτίου 2020\nΤι απαντά ο καθηγητής Θάνος Δημόπουλος.\nΑπό τα τέλη Δεκεμβρίου, που διαπιστώθηκαν τα πρώτα κρούσματα, έχουν καταγραφεί περισσότερα από 90.000 κρούσματα και 2.900 θάνατοι από τη νόσο (Covid-19) που προκαλεί ο νέος κορονοϊός (SARS-CoV-2). Το τοπίο, όμως, με τα νούμερα διαρκώς αλλάζει, καθώς ο ιός έχει έχει πλέον εξαπλωθεί σε περισσότερες από 60 χώρες με αυξανόμενο αριθμό κρουσμάτων.\nΚαι φυσικά το ερώτημα είναι εύλογο. Μπορεί ένα εμβόλιο να βάλει τέλος σε όλα αυτά; Και αν ναι, πότε είναι πιθανό να το έχουμε; Σύμφωνα με τον Θάνο Δημόπουλο, Καθηγητή Ιατρικής Σχολής ΕΚΠΑ, Πρύτανη του ΕΚΠΑ, αυτή τη στιγμή 11 υποψήφια εμβόλια βρίσκονται σε εξέλιξη και μέσα στον Μάρτιο αναμένεται να ξεκινήσει η φάση 1 μελέτης για ένα από αυτά.\nΌσο για τη θεραπευτική προσέγγιση, περισσότερες από 100 κλινικές μελέτες βρίσκονται αυτή τη στιγμή σε εξέλιξη, δοκιμάζοντας τόσο παλαιότερα όσο και νέα σκευάσματα για την αντιμετώπιση της λοίμωξης. Προς το παρόν, η θεραπεία της νόσου είναι υποστηρικτική. Διάφορα αντιιικά φάρμακα όπως η ρεμντεσιβίρη, ο συνδυασμός λοπιναβίρη/ριτοναβίρη, η χλωροκίνη και πρόσφατα η φαβιλαβίρη έχουν χρησιμοποιηθεί χωρίς όμως αποδεδειγμένη αποτελεσματικότητα. Η ανοσοσφαιρίνη από άτομα που έχουν θεραπευθεί είναι επίσης μια υποψήφια θεραπεία, ιδίως για πρώιμη παρέμβαση. Με βάση μελέτη από την Κίνα, ο μέσος χρόνος από την έναρξη των συμπτωμάτων ως τη νοσηλεία κυμαίνεται από 9 – 12 ημέρες, διάστημα όπου η εφαρμογή θεραπευτικών πρακτικών μπορεί να αποτρέψει την εκδήλωση σοβαρών συμπτωμάτων.


Νίκος Τζαντζαράς - Σεμινάριο: ΟΧΙ!! ΔΕΝ ΕΙΝΑΙ ΑΠΛΑ ΜΙΑ ΟΜΑΔΑ...Η ΜΠΑΛΑ ΕΙΝΑΙ ΜΟΝΟ Η ΑΦΟΡΜΗ...\nΑκούω σχεδόν από τότε πού θυμάμαι τον εαυτό μου...\n"Μα καλά; για την μπάλα κάνετε έτσι; για τις ομάδες φωνάζετε; βρίζετε; πλακώνεστε;"....Λένε αυτοί που απέχουν από όλα αυτά και δεν έχουν σχέση με το ποδόσφαιρο. Δεν τους κακολογώ αλλα δεν είναι έτσι απλά τα πράμματα, αντιθέτως όλα έχουν την εξηγηση τους! Να σημειώσω ότι με αφορμή ένα ποδοσφαιρικό αγώνα, έχει γίνει πόλεμος στο παρελθόν μεταξυ του Ελ Σαλβαδόρ και της Ονδούρας όπως επίσης ήταν η αφορμή για να ξεσπάσει εμφύλιος στην πρώην Γιουγκοσλαβία...πράγμα που μόνο τυχαίο δεν είναι!\nΤου Βαγγέλη Παντελάτου\nΠρόκειται σίγουρα για το μεγαλύτερο κοινωνικό γεγονός στον κόσμο, κάτι πολύ περισσότερο απο ένα απλό ομαδικό άθλημα.Κάθε ομάδα και μια ιστορία, κάθε ομάδα με τους δικούς της οπαδούς και φίλαθλους. Κάθε ομάδα και μια αφορμή. Εν τέλει ο καθένας γίνεται οπαδός της ομάδας που τον εκφράζει περισσότερο! Πέρα από το αγωνιστικό κομμάτι του αθλήματος όμως που προσφέρει θέαμα και το κάνει συναρπαστικό, υπάρχουν και κάποιοι άλλοι παράγοντες που το μετατρέπουν σε κοινωνικό φαινόμενο.\nΔέν θα μπορούσαν να υπάρχουν τόσες πολλές χιλιάδες κόσμου που να χαίρονται τόσο πολύ με την νίκη και να λυπούνται και να εκνευρίζονται τόσο πολύ με την ήττα, αν δεν υπήρχε κάτι που να δημιουργούσε τόσα πολλά συναισθήματα...Δέν είναι τρελοί!\nΓια πολλούς από αυτούς μάλιστα η διάθεση τους και η ψυχολογία τους στην καθημερινότητα εξαρτάται από την πορεία και την εμφάνιση της ομάδας τους.\nΌταν υπάρχουν βέβαια και καταστάσεις με αφαιρέσεις βαθμών και κλεμμένους τίτλους όπως ζήσαμε το 2018 αλλά και φέτος με κάτι σκευωρίες για δήθεν "Πολυιδιοκτησία" απο κάτι επιτροπές του παραλόγου και χωρίς την δυνατότητα για κανονική δίκη, επειδή μια εισήγηση βαφτίστηκε "Δεσμευτική" τότε τα πράμματα γίνονται ακόμα πιο πολύπλοκα. Αλλά αυτό είναι ένα άλλο κεφάλαιο που θα αναλύσουμε κάποια άλλη στιγμή.\nΤΙ ΕΙΝΑΙ Η ΟΜΑΔΑ ΓΙΑ ΤΟΝ ΟΠΑΔΟ ΛΟΙΠΟΝ;\nΗ ομάδα λοιπόν δεν είναι για έναν ποδοσφαιρικό αγώνα 90 λεπτών και τελώσιαμε. Διαρκεί 24 ώρες την ημέρα 7 μέρες την εβδομάδα. Ρεπορτάζ-προπονήσεις-αφιερώματα.\nΕίναι ένας ζωντανός οργανισμός όπως ακριβώς συμβαίνει και με την ζωή. Έχει παρελθόν παρόν και μέλλον και θα υπάρχει όσο υπάρχει πλανήτης γη. Είναι τρόπος και στάση ζωής, είναι ιδέα...είναι μαχητικότητα.Είναι η γιορτή της Κυριακής που ξεκινάει απο νωρίς το πρωί και την κουβαλάν μέσα τους σε όποιο σημείο του κόσμου και να βρεθούν γιατί είναι κομμάτι του εαυτού τους.\nΔεν σταματάει σε καμμία νίκη και σε καμμία ήττα.. Περιμένουν πως και πως την επομενη φορα που θα δούν την ομαδα να αγωνίζεται για να εκφράσουν όλα αυτά τα συναισθήματα που προέρχονται απο τις αξίες και τα ιδανικά που τους ενώνουν αλλά και όλες αυτές τις πίκρες και τις αδικίες που τους έχουν πληγώσει και σφυρηλατήσει. Είναι παράδοση που πηγαίνει απο πατέρα σε γιό και αφορμή για να συναντούν τους υπόλοιπους φίλους και συγγενείς στο γήπεδο, που όλοι μαζί γίνονται μια οικογένεια και ενώνουν την φωνή τους για τον ίδιο σκοπό. Είναι αφορμή για να ταξιδέψουν εντός και εκτός Ελλάδας αφού οι εκδρομές ποτέ δεν σταματάνε και δίνει παράλληλα την ευκαιρία στους Έλληνες της ξενιτιάς να δούν απο κοντά την ομάδα τους και να νιώσουν τον παλμό της κερκίδας αφού η δίψα τους είναι μεγάλη.\nθα μπορούσε κάλλιστα να χαρακτηριστεί και ως κίνημα. Έχει τεράστια απήχηση στον απλό λαικό κόσμο και αφού ζόυμε σε μια κοινωνία με μεγάλα οικονομικά και πολιτικά προβλήματα, συχνά δίνεται η ευκαιρία να εκφράσουν την δυσαρέσκεια τους στο γήπεδο αλλά και να περάσουν το μήνυμα ότι τίποτα απο το πολιτικό παρασκήνιο που θα είναι κάτα της ομάδας αλλά και του λαού δεν πρόκειται να μείνει απροκάλυπτο. Γεγονός που φανερώνει του λόγου το αληθές οτι ξεπερνάει κατά πολύ τα όρια ενός απλού αθλητικού σωματείου.\nΕξάλλου σε κάθε προεκλογική περίοδο αναλόγως το πως συμπεριφέρθηκε η εκάστοτε κυβέρνηση, για ένα μεγάλο κομμάτι του κόσμου παίζει σημαντικο ρόλο στην τελική ψηφο.\nΚαθόμουνα πέρσι λοιπόν με έναν θείο μου και έβλεπα τα στιγμιότυπα απο τη φιέστα του πρωταθλήματος και μου λέει σε κάποια στιγμή..... "Καλά, εδώ ο κόσμος καίγεται και αυτοί πανηγυρίζουν έτσι για μια ομάδα; είναι δυνατόν τόσος χαμός για την μπάλα;" - Όχι θείο μου....δεν είναι απλά μια ομάδα...μπάλα είναι μόνο η αφορμή...


Πως καταλαβαίνουμε γρήγορα το ορφανό μελίσσι\nΑρχική σελίδαΠως καταλαβαίνουμε γρήγορα το ορφανό μελίσσι\nΈνας νέος μελισσοκόμος μπορεί να ψάχνει ακόμη και ώρες να βρεί τη βασίλισσα και το μελίσσι στην πραγματικότητα να μην έχει. Φυσικά το πρώτο πράγμα που κοιτάμε πριν βρούμε τη βασίλισσα είναι ο γόνος. Αν υπάρχουν αυγά ημέρας τότε υπάρχει βασίλισσα. Αν όμως δεν υπάρχουν; Πως μπορούμε να διαπιστώσουμε γρήγορα οτι το μελίσσι είναι ορφανό και δεν έχει βασίλισσα; Πως μπορούμε χωρίς να βγάλουμε ούτε ένα πλαίσιο έξω απο τη κυψέλη;\nΣυνάδελφοι είναι πολύ εύκολο! Το μελίσσι που δεν έχει βασίλισσα βουίζει ή "κλάιει" όπως λέγεται στη γλώσσα των μελισσοκόμων. Το μελίσσι που δεν έχει βασίλισσα νιώθει πολύ έντονα την έλλειψη φερομόνης και οι μέλισσες φωνάζουν απο την λύπη τους. Ο μελισσοκόμος που θέλει να εντοπίσει το ορφανό μελίσσι δεν χρειάζεται να βγάλει τα πλαίσια. Αρκεί να ακούσει προσεκτικά τις μέλισσες. Οι οποίες φωνάζουν τόσο δυνατά, που ακούγονται απο μέτρα μακριά. Μόλις πέσει ο πρώτος καπνός μέσα στο μελίσσι, οι μέλισσες κάνουν έναν έντονο συνεχόμενο ήχο. Για να καταλάβετε ακριβώς τι σας λέω, θα σας δείξω ένα ορφανό μελίσσι που εντόπισα σήμερα στο μελισσοκομείο μου. Δείτε λοιπόν τον ήχο που κάνει, και αν δείτε κάτι παρόμοιο, να είστε σίγουροι οτι η βασίλισσα πέθανε...


Οκτώ νέα κρούσματα κορωνοϊού ανακοινώθηκαν την Τετάρτη – EuroKerdos Magazine\nΑναλυτικά, σύμφωνα με ανακοίνωση του Υπουργείου Υγείας, τα θετικά στον ιό άτομα προέκυψαν ως εξής: από 89 δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων, εντοπίστηκαν 5 κρούσματα, από 52 δείγματα που λήφθηκαν στο πλαίσιο του προγράμματος ελέγχου δομών μεταναστών, εντοπίστηκε 1 κρούσμα., από 160 δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, εντοπίστηκε 1 κρούσμα, από 259 δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, εντοπίστηκε 1 κρούσμα.\nΤο άτομο που διαγνώστηκε θετικό από τα δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων επέστρεψε στην Κύπρο από τη Σαουδική Αραβία και υποβλήθηκε στην εξέταση τη 12η μέρα της καραντίνας, όπως προβλέπεται στο σχετικό Διάταγμα.\nΣτο πλαίσιο του προγράμματος ελέγχου για μετανάστες εντοπίστηκε θετικός στον κορωνοϊό Σύρος που φιλοξενείται στο Κέντρο Φιλοξενίας μεταναστών Πουρνάρα και έφτασε στην Κύπρο από την Συρία μέσω Τουρκίας και κατεχομένων στις 14/9.\nΤο κρούσμα που εντοπίστηκε από τα Ιατρεία Δημόσιας Υγείας αφορά άτομο που εκδήλωσε συμπτώματα (βήχα και πονόλαιμο) στις 14/9 και παραπέμφθηκε από τον Προσωπικό της Ιατρό.\nΣε ό,τι αφορά τα πέντε κρούσματα που εντοπίστηκαν από τη διαδικασία ιχνηλάτησης το ένα αφορά άτομο που είναι επαφή από το οικογενειακό περιβάλλον της Βρετανίδας που ανακοινώθηκε θετική στις 14/8 από ιδιωτική πρωτοβουλία. Το 2ο άτομο είναι επαφή από το οικογενειακό περιβάλλον του ατόμου που εντοπίστηκε από τα Μικροβιολογικά Εργαστήρια των Γενικών Νοσοκομείων και ανακοινώθηκε στις 14/9. Το 3ο άτομο είναι επαφή από το οικογενειακό περιβάλλον των κρουσμάτων που εντοπίστηκαν από τον έλεγχο στο αεροδρόμιο, είχαν έρθει με πτήση από την Αυστρία στις 11/9 και είχαν ανακοινωθεί στις 12/9.\nΤα άλλα 2 άτομα είναι επαφές του ενός εκ των κρουσμάτων του cluster, του οποίου το 1ο κρούσμα εντοπίστηκε από τα Μικροβιολογικά Εργαστήρια των Γενικών Νοσοκομείων στις 9/9. Το άτομο με το οποίο συνδέονται τα σημερινά κρούσματα είχε ανακοινωθεί στις 14/9. Δεν πρόκειται για τον εργαζόμενο στη Μητρόπολη Κιτίου. Το cluster με τα 2 σημερινά έχει 14 άτομα.\nTags:\tcovid-19, κορονοϊός, νέα κρούσματα, πανδημία


«Η Μπαρτσελόνα έχει ήδη συμφωνήσει με τον Τσάβι» | Filathlos.gr | Το Εγκυρότερο Αθλητικό Blog!\n«Η Μπαρτσελόνα έχει ήδη συμφωνήσει με τον Τσάβι»\nΣυμφωνία μεταξύ της Μπαρτσελόνα και του Τσάβι βλέπουν οι Ισπανοί.\nΤουλάχιστον, έτσι υποστηρίζουν από τη Βαρκελώνη. Χωρίς ωστόσο να αναφέρουν τη χρονική περίοδο που η συνεργασία αυτή θα πάρει επίσημη μορφή. Σύμφωνα με τον Σύμφωνα με τον Ζεράρντ Ρομέρο από το «RAC1» ο Τσάβι απλώς περιμένει να δει τι θα… κάνει η Μπαρτσελόνα με τον Κούμαν.\nΌπως αναφέρει χαρακτηριστικά ο Καταλανός δημοσιογράφος, οι «μπλαουγκράνα» έχουν βρει τη χρυσή τομή με τον «θρύλο» του συλλόγου και αυτή τη στιγμή τον έχουν stand by.\nΟ Ρομέρο αναλύει το χρονικό της υπόθεσης και αναφέρει πως οι δύο πλευρές συμφώνησαν οριστικά την περασμένη Τετάρτη. Ωστόσο, δεν έχουν μιλήσει ακόμη για το πότε θα βάλουν… μπρος στη συμφωνία τους, καθώς ο Λαπόρτα δεν έχει αποφασίσει ακόμη για το μέλλον του Κούμαν.\nΣύμφωνα ωστόσο με το δημοσίευμα, η ημέρα που ο Τσάβι θα γίνει προπονητής της Μπαρτσελόνα δεν θα αργήσει και πολύ…


Τσάι στην… Κίνα | CorfuOnline.gr\nΑρχική Ταξίδια Τσάι στην… Κίνα\nΤσάι στην… Κίνα\nΦωτογραφία: Simon Urwin\nΣτα δυτικά προάστια της πρωτεύουσας του Σιτσουάν, το Τσενγκντού, η πόλη Pengzhen φιλοξενεί, όπως υποστηρίζεται, το παλαιότερο τεϊοποτείο στην Κίνα. Περίπου 300 ετών, το τεϊοποτείο Guanyin βρίσκεται στην καρδιά μιας μικροσκοπικής κοινότητας ιστορικών δρόμων όπου, ενάντια σε μια ταχεία πορεία προς τον εκσυγχρονισμό, ο τοπικός πληθυσμός διατηρεί με υπερηφάνεια την κληρονομιά και τον παραδοσιακό τρόπο ζωής του.\nΜια παλιά παροιμία λέει:« Στο Σιτσουάν θα δείτε περισσότερα τεϊοποτεία από ότι ηλιόλουστες μέρες». Ο ιδιοκτήτης του τεϊοποτείου, ο Qiang Li, ισχυρίζεται ότι «Παρόλο που μπορούν να βρεθούν σε κάθε γωνιά του δρόμου, κανένα δεν είναι σαν αυτό. Αυτό είναι ένα yizhu, ένα κρυφό μαργαριτάρι.».\nΜέσα στο τεϊοποτείο μία σειρά λαμπτήρων ζωντανεύει, αποκαλύπτοντας την εντυπωσιακή κομμουνιστική προπαγάνδα που διακοσμεί τους τοίχους. Οι ξεθωριασμένες εικόνες του Μάο Τσε Τουνγκ κοιτάζουν προς τα κάτω, ο πρώην ηγέτης της Λαϊκής Δημοκρατίας μας χαρίζει το ευεργετικό του χαμόγελο.\nΤο συγκεκριμένο μαγαζί έχει επιβιώσει μέσα από αιώνες κινεζικής ιστορίας, καθώς και από τις πολλές πυρκαγιές που κατέστρεψαν το υπόλοιπο Pengzhen. Όλη η γειτονιά παραμένει η ίδια. Είναι ένα κομμάτι της παλιάς Κίνας που εξαφανίζεται από οπουδήποτε αλλού.\nΑυτό το τεϊποτείο στη συγκεκριμένη γειτονιά δεν μοιάζει με τη σύγχρονη Κίνα που ξέρουμε. Προσφέρει, όμως, πολλές ευκαιρίες για να ζήσουμε και να «αισθανθούμε» το παρελθόν της Κίνας.\nΕάν θελήσετε ποτέ να επισκεφτείτε το «παρελθόν» της Κίνας θα το βρείτε εδώ:\nGuanyin Pavilion Old Tea House, 23 Mashiba Street, Pengzhen Town, Shuangliu District, Τσενγκντού.\nΤο Pengzhen είναι εκτός τουριστικής διαδρομής, οπότε είναι καλύτερο να πάρετε ταξί. Μια βόλτα από το κεντρικό Τσενγκντού χρησιμοποιώντας το Didi Chuxing (κινεζική έκδοση του Uber, διαθέσιμο σε αγγλική έκδοση) διαρκεί περίπου 45-60 λεπτά και κοστίζει από 10 £ η μια διαδρομή.\nΑξίζει να εξετάσετε τη λήψη τόσο του Didi Xuching όσο και ενός VPN, όπως το ExpressVPN πριν από το ταξίδι, για να διασφαλίσετε ότι το κινητό σας τηλέφωνο λειτουργεί καλύτερα στην Κίνα. Ο Waygo, ο οπτικός μεταφραστής συνιστάται για μενού και πινακίδες και μια εφαρμογή φωνητικής μετάφρασης είναι χρήσιμη καθώς σχεδόν κανείς δεν μιλά Αγγλικά στο Pengzhen.\nΠροηγούμενο άρθροΠού βρίσκεται ο κήπος της Εδέμ;\nΕπόμενο άρθρο“Street art” την εποχή της πανδημίας


: ΑΣΕΠ-προσλήψεις: Αλλαγές στη διαδικασία με νομοτεχνική βελτίωση Ξενογιαννακοπούλου (έγγραφα)\nΝομοτεχνική βελτίωση στο άρθρο 8 του νομοσχεδίου «Ενδυνάμωση Ανωτάτου Συμβουλίου Επιλογής Προσωπικού (Α.Σ.Ε.Π.), ενίσχυση και αναβάθμιση Δημόσιας Διοίκησης και άλλες διατάξεις», με την οποία δίνεται η δυνατότητα στην Ανεξάρτητη Αρχή να ζητά από τους υποψηφίους την κατάθεση και δικαιολογητικών εκτός από την αίτηση έφερε σήμερα στη Βουλή η υπουργός Διοικητικής Ανασυγκρότησης Μαριλίζα Ξενογιαννακοπούλου.\nΣυγκεκριμένα, μετά από σχετικό αίτημα του προέδρου του ΑΣΕΠ Ι. Καραβοκύρη η κ. Ξενογιαννακοπούλου δίνει την δυνατότητα «με αιτιολογημένη απόφαση της μείζονος Ολομέλειας του ΑΣΕΠ να προβλέπονται εξαιρέσεις για συγκεκριμένες διαδικασίες πλήρωσης θέσεων». Υπενθυμίζεται ότι με το ν/σ για το ΑΣΕΠ καταργείται πλέον η κατάθεση δικαιολογητικών και «η αίτηση του υποψηφίου επέχει θέση υπεύθυνης δήλωσης για τα στοιχεία που αναφέρονται σε αυτήν».\nΥπενθυμίζεται ότι τόσο ο κ. Καραβοκύρης όσο και ο πρόεδρος του Σωματείου Εργαζομένων στο ΑΣΕΠ ζήτησαν την συγκεκριμένη πρόβλεψη επικαλούμενοι τα όσα συνέβησαν με την προκήρυξη 3Κ, όπου δεν κατατέθηκαν δικαιολογητικά από τους υποψήφιους μαζί με την αίτηση.\nΗ ΑΡΧΙΚΗ ΡΥΘΜΙΣΗ\nΗ (ΣΗΜΕΡΙΝΗ) ΝΟΜΟΤΕΧΝΙΚΗ ΒΕΛΤΙΩΣΗ


Μεταναστεύσαμε οικογενειακώς στον Καναδά - Eimaimama.gr\nΜεταναστεύσαμε οικογενειακώς στον Καναδά\nΔεν θα σας αναλυσω για την οικονομοκη κριση, καθως ολες λιγο ή πολυ το βιωνουμε!\nΜε τον αντρα μου διατηρουσαμε ενα αναψυκτηριο κοντα στη γειτονια που μεναμε! Το ανοιγουμε λοιπον με πολλα ονειρα και σχεδια. Στην αρχη οπως καθε επιχειρηση εχει καποια περαση, καθως οι πελατες σπευδουν να γνωρισουν το καινουριο μαγαζι που ανοιξε!! Περνωντας ομως οι μηνες η δουλεια επεφτε, μεχρι την στιγμη που επιασε πατο.. Και ειπαμε δεν παει αλλο..\nΤο κλεινουμε λοιπον… Και τωρα τι;; Νεοι και οι δυο μας με ενα μωρακι 6 μηνων τοτε. Πώς θα τα βγαζαμε περα; Το γαλα, οι πανες… Ξερετε ολες καλα! Ωσπου μου σκαει σαν βομβα η προταση του αντρα μου:\n– Παμε Καναδα, δεν παει αλλο!\nΕκει ειχε τον αδερφο του οποτε ειχαμε μια βαση. Αλλα που να ξενιτευτουμε με μικρο μωρακι χωρις κατι σιγουρο; Οποτε αποφασιζουμε να φυγει αυτος πρωτα και επειτα εγω με τη μικρη! Περιττο να σας πω τα συναισθαματα μου και τα κλαματα πριν φυγει! Κλαμα εγω, η μητερα μου, ο πατερας μου, η αδερφη μου… αλλα το αποκορυφωμα ηταν οταν αποχαιρετισε και φιλησε τη μικρη μας. Πρωτη φορα τον εβλεπα να κλαιει τοσο πολυ..! Και κατα περιεργο τροπο εκεινο το βραδυ η μικρη ειχε σπαραξει στο κλαμα… Λες και το ενιωθε η ψυχη μου πως ο πατερας της εφυγε! (Μην μου πειτε πως δεν εχουν ενστικτο τα μωρακια!)\nΦευγει λοιπον, φτανει Καναδα και εκει αλλο μαρτυριο!! Να μην μπορω εγω να φυγω… Να περνανε οι μερες βασανιστικα αργα, να μου λειπει ο αντρας μου και συνεχως εμποδια στο δρομο μου προς τον Καναδα! Να μου λενε οι γονεις μου\n«Πηγαινε εσυ και ασε τη μικρη πισω σε μας μεχρι να φτιαχτειτε λιγο και θα στη φερουμε εμεις κατευθειαν«\nΕγω ανενδοτη! Με τιποτα δεν αφηνα το παιδι μου πισω. Δεν με ενοιαζε αν θα περναγε χρονος, χρονια.. Δεν με ενοιαζε αν θα χαλαγα τον γαμο μου. Ελεγα ή θα φυγουμε και οι δυο μας ή καμια!\nΕτσι ο Θεουλης μας λυπηθηκε. Επειτα απο 4 μηνες, επιτελους καταφερνουμε να κανουμε ολα τα χαρτια ετοιμα για μενα και τη μικρη μου και να φυγουμε επιτελους! Η χαρα μου απεριγραπτη μολις αντικρισαμε τον μπαμπα μας στο αεροδρομιο να μας περιμενει!\nΠερασαμε δυσκολα μεχρι να ερθουμε εδω αλλα τωρα.. ειμαστε εδω!! Εχουμε μονο 3 μηνες Καναδα και προσπαθουμε να φτιαξουμε τη ζωη μας απο την αρχη… Δυσκολα; Πολυ! Ομορφα ομως που ειναι..! Αλλη νοοτροπια και πολλες ευκαιριες δουλειας!Αλλωστε για ενα καλυτερο μελλον φυγαμε. Για μας και το παιδι μας! Ευχομαι να μη το βαζετε κατω εσεις που ειστε στην Ελλαδα, γιατι μπορει να ειμαι εδω αλλα μου λειπουν τοσο οι δικοι μου… Η Ελλαδα, αλλα οχι η κριση της!\nΦιλακια σε ολες σας και καλη δυναμη!\nεξωτερικό μαμά μετανάστευση\nΠόσο ακόμα μόνη;\nΜαμά σε κατάθλιψη\nΠαύλος Ιμπραχιμ Ιανουάριος 16, 11:49\nΘέλω να πάμε με τα πέντε πεδία και γενικά στην Καναδά\ngeorgia Νοέμβριος 15, 23:31\nεγω παλι γιατι οταν το διαβαζα, εβαλα τα κλαμματα?? στη μεση του κειμενου με πηραν τα ζουμια...ευχομαι ολα να σας πανε καλα!\nΣΜΑΡΩ Νοέμβριος 23, 11:02\nΕίναι εύκολο να το λες όταν είσαι έξω από το χορό αλλά νομίζω ότι έκανες την καλύτερη επιλογη! Θα έχεις μια ποιότητα ζωής θα έχεις έναν αξιοπρεπή μισθό και θα πάρεις σύνταξη γιατί εδώ ούτε αυτό δε ξέρουμε..Και για το παιδί σου αυτά που θα του προσφέρει το κράτος θα έχουν ένα επίπεδο γιατί εδώ δυστυχώς όλα είναι υπό διάλυση. Εύχομαι από την καρδιά μου ό,τι καλύτερο και να σας έρθουν όλα βολικά!!!!!!!\nxara Νοέμβριος 23, 10:26\nKoritsia mou gluka,eimai mia manoula 32 xronon me 2 mikra paidakia kai zoume stin germania.Tin patrida mou tin latreuo,blepo omos pos dustuxos gia alli mia fora stin istoria tis dioxnei ton kosmo sto eksoteriko..kai an kai stin arxi tha einai duskola,sto telos tha sunithisete kai tha deite oli tin stiriksi pou parexei to kratos stis oikogeneies edo.paradeisos den einai,mporeis omos na megaloseis ta paidakia sou pio aneta.. gia esas pou skefteste ta paidakia sas exo na sas po pos otan irtha ego germania imoun 12 eton kai den milousa katholou tin glossa.mesa se 1 xrono mathame germanika,pigame sxoleio kai ta kataferame kalutera kai apo ta germanakia.ta paidia mathainoun kai prosarmozonte pio eukola telika.. Opos kai na exei i Elladitsa mas tha mas leipei Panta,kalo kouragio se autous pou feugoun,alla kai se autous pou menoun...


Μαφιόζικο χτύπημα σε «νονό της νύχτας» στο λιμάνι του Πειραιά – energinews.gr\nΣύμφωνα με τις πρώτες πληροφορίες, ένα λευκό βαν σταμάτησε δίπλα από έναν άντρα και δυο άτομα άρχισαν να τον γαζώνουν με σφαίρες, ενώ το θύμα φορούσε αλεξίσφαιρο.\nΤο θύμα παραλήφθηκε από ασθενοφόρο του ΕΚΑΒ και μεταφέρθηκε στο Τζάνειο Νοσοκομείο, περίπου στις 9 το βράδυ, ενώ δεν έχουν γίνει ακόμα γνωστές περισσότερες πληροφορίες για την κατάσταση της υγείας του.\nΣύμφωνα με πληροφορίες από αστυνομικές πηγές, το θύμα είναι από τα πλέον γνωστά ονόματα της “νύχτας” και το περιστατικό συνδέεται με τη δολοφονία γυναίκας πριν από περίπου ένα μήνα στην Κηφισιά.\nTo βαν που χρησιμοποιήθηκε στην επίθεση, βρέθηκε καμένο έξι τετράγωνα μακριά και μέσα σε αυτό βρίσκεται και το καλάσνικοφ της επίθεσης.\nTo άσπρο Ι.Χ είναι το αυτοκίνητο του θύματος και το λευκό βαν είναι το όχημα που χρησιμοποίησαν οι δράστες στην επίθεση.\nΠΗΓΗ: ant1news.gr, piraeuspress\nPrevious post:Μπορεί να αναπτυχθεί ως πόλη υδρογόνου η Ιεράπετρα;\nNext post:Γυαλιά καρφιά έκαναν κουκουλοφόροι το Πάντειο – Εκτεταμένες καταστροφές


LoveMyAll: Power of Love Spoiler: Αυτοί είναι οι 6 παίκτες που πάνε τελικό!\nΜα ο Σωκράτης πάει τελικό; Ο Σωκράτης;\nPower of Love Spoiler: Αυτοί είναι οι 6 παίκτες που πάνε τελικό!\nΤα γυρίσματα του Gala της επόμενης εβδομάδας πραγματοποιήθηκαν και σύμφωνα με πληροφορίες τόσο oι δύο παίκτες που περνούν αυτόματα στον ημιτελικό λόγω δημοφιλίας στο κοινό, όσο και οι υπόλοιποι 4 που ψηφίστηκαν μέσα από το σπίτι, έγιναν γνωστοί.\nΑυτοί θα είναι ο Σωκράτης Ελ Γκαμαλί που κανείς δεν το περίμενε σε πρώτη φάση και φυσικά η Στέλλα, ένα από τα μεγάλα φαβορί που έχει σαρώσει τα έπαθλα δημοφιλίας.\nΛίγο αργότερα ανακοινώθηκαν και τα άτομα που πέρασαν μέσω της ψηφοφορίας των παικτών. Αυτοί θα είναι ο Πάνος, η Τζούλια, ο Μιχάλης και η Κυριακή.\nΌπως βλέπουμε ένα από τα φαβορί του παιχνιδιού δεν υπάρχει στη λίστα όσων πέρασαν στον ημιτελικό και αυτός είναι ο Παναγιώτης.\nΟ παίκτης που λίγες ημέρες πριν έμεινε μόνος παλεύοντας για δύο μετά την αποχώρηση της Άννας φαίνεται με τις πρώτες πληροφορίες να μην παίρνει από τις δύο αυτές ψηφοφορίες το εισιτήριο για τον ημιτελικό.\nΤο χρηματικό έπαθλο κερδίζει ο Σωκράτης ενώ από το σπίτι αποχωρεί η Εύα.


“Το τερμάτισε” ο Αμβρόσιος: “Κατασκεύασμα σατανικών δυνάμεων ο κορoνοϊός!” | The Socialist\n“Το τερμάτισε” ο Αμβρόσιος: “Κατασκεύασμα σατανικών δυνάμεων ο κορoνοϊός!”\nΑπο NEWSROOM\t Στις 14 Οκτ 2021\nΟ πρώην Μητροπολίτης σε ανοιχτή επιστολή του προς τον Αρχιεπίσκοπο Ιερώνυμο χαρακτηρίζει τον κορωνοϊό «κατασκεύασμα των σκοτεινών και σατανικών δυνάμεων της Παγκοσμιοποίησης».\nΚατηγορεί δε τον κ. Ιερώνυμο πως με αφορμή τον κορωνοϊό… εγκατέλειψε «τη διδαχή του Χριστού», ενώ εξαπολύει βέλη κατά της Ιεράς Συνόδου για την θέση που πήρε υπέρ του εμβολίου.\nΙσχυρίζεται δε πως ο Αρχιεπίσκοπος εφάρμοσε τυφλά τις οδηγίες του Κυριάκου Μητσοτάκη, με αποτέλεσμα να… διαλύσει την εκκλησία καθώς όπως είπε «κατηγόρησε την εορτή του Πάσχα».\nΑναλυτικά η επιστολή του Αμβρόσιου:


Anker PowerWave Qi 7.5W Ασύρματο Charging Pad με εσωτερικό Cooling Fan, λευκό - B2514322. Kooqie - cool gadgets, sweet prices\nΚωδικός προϊόντος: 251432\nΔιευρυμένη επιφάνεια φόρτισης, προσαρμόσιμη τεχνολογία και εξελιγμένα συστήματα προστασίας πολλαπλών σημείων. Ο Premium ασύρματος φορτιστής της Anker.\nΗ βάση φόρτισης εντοπίζει αυτόματα τις συμβατές συσκευές και φορτίζει αυτόματα με ισχύ 7.5W για τις συσκευές Apple & 10W για τις συσκευές Samsung.\nΚατασκευασμένη με ενσωματωμένο σύστημα ψύξης που αποτρέπει την υπερθέρμανση και τις πτώσεις στην ταχύτητα φόρτισης των συσκευών.\nΔυνατότητα φόρτισης συσκευών με τη θήκη τους\nΈξυπνο σύστημα εσωτερικής ψύξης\nMultiProtect σύστημα προστασίας\n- Το iOS 11.2 απαιτείται για γρήγορη φόρτιση 7.5 W για το iPhone.\n- Φορτιστής Quick Charge 3,0 με έξοδο 12V / 1,5A απαιτείται για λειτουργία.\n- Το PowerWave δεν είναι συμβατό με τους φορτιστές τοίχου που παρέχονται με το τηλέφωνο από την Apple και τη Samsung.\n- Τα μεταλλικά εξαρτήματα ή οι πιστωτικές κάρτες θα επηρεάσουν τη φόρτιση.


Πότε θα κυκλοφορήσει η facelift εκδοχή του Opel Astra; | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Πότε θα κυκλοφορήσει η facelift εκδοχή του Opel Astra;\nΠότε θα κυκλοφορήσει η facelift εκδοχή του Opel Astra;\nNίκος Ι. Mαρινόπουλος13 Απριλίου 2018\nΜετά από κοντά τρία χρόνια παρουσίας του Astra στους δρόμους ετοιμάζεται η ανανεωμένη εκδοχή του που θα παρουσιαστεί με τα πρωτοβρόχια και ίσως να έχει νέους κινητήρες του ομίλου PSA.\nΣτους δρόμους της βόρειας Ευρώπης έχει ήδη εμφανιστεί το Astra να δοκιμάζεται με βαρύ καμουφλάζ μερικούς μήνες πριν την επίσημη εμφάνιση του. Σχεδιαστικά μην περιμένετε πολλές αλλαγές πέρα από μία πιο δυναμική μάσκα και επανασχεδιασμένους προβολείς, όταν στο πίσω μέρος οι αλλαγές θα περνούν εντελώς απαρατήρητες. Στο εσωτερικό αναμένονται επίσης αλλαγές στα σημεία με αναβαθμισμένο σύστημα πολυμέσων.\nΜάλιστα το ανανεωμένο Astra υπάρχει μεγάλη περίπτωση να έχει νέους κινητήρες από την Peugeot-Citroen. Ειδικά στην περίπτωση του πετρελαιοκινητήρα στα 1.600 κ.εκ., ενώ φήμες υπάρχουν και για έκδοση GSi με τον 1.600άρη βενζινοκινητήρα των Γάλλων και με ισχύ περίπου στα 230 άλογα. Πάντως δεν έχει επιβεβαιωθεί κάτι επίσημα και κατά την γνώμη μας αυτό θα είναι κάτι δύσκολο αφού δεν είναι γνωστό αν μπορούν να εδραστούν οι κινητήρες στην πλατφόρμα της GM.